# &kdict;i käsiraamat

Christian Gebauer

    gebauer@kde.org

Christian Gebauer

    gebauer@kde.org

Arendaja

Korrigeerija
Marek Laane

    bald@starman.ee

Tõlge eesti keelde
2002 Christian Gebauer
&FDLNotice;
2003-09-30
0.5.6

&kdict; on protokolli DICT graafiline klient. See võimaldab otsida sõnaraamatute andmebaasist sõna või väljendit ning näitab siis vastavaid selgitavaid kirjeid.

KDE kdict tdenetwork sõnaraamat tõlge

## Sissejuhatus

&kdict; on protokolli DICT graafiline klient. See võimaldab otsida sõnaraamatute andmebaasist sõna või väljendit ning näitab siis vastavaid selgitavaid kirjeid. &kdict; püüab muuta nii lihtsad kui keerulised päringud võimalikult hõlpsaks. Omaette nimekiri pakub mugava võimaluse käsitleda arvutut sobivate sõnade hulka, mida keerukam päring võib tulemuseks anda.

Ülejäänud osa &kdict;i kasutajaliidesest meenutab veebilehitsejat. Näiteks võib sünonüümi definitsioonile hüpata esiletõstetud sõnal klõpsates. Rakendatud on ka edasi-tagasi liikumise võimalus, mis lubab kiiresti liikuda varasemate päringute tulemuste juurde.

&kdict; suudab töödelda lõikepuhvri sisu, nii et on üsna lihtne kombineerida &kdict;i tööd veebilehitseja või tekstiredaktoriga.

Kui sinu masin asub tulemüüri taga, ei ole püsiühenduses või on dict.org server sinu jaoks liiga aeglane, võid üles seada omaenda kohaliku serveri. Kõik selleks vajalik on olemas veebileheküljel www.dict.org. Kohaliku serveri eeliseks on optimaalne toimimine ning võimalus paigaldada omal valikul täiendavaid andmebaase. Käesolev käsiraamat sisaldab samuti väikest paigaldusjuhist ja viiteid andmebaasidele

## &kdict;i kasutamine

### Alustamine

Kui &kdict; on käivitatud (kas paneelimenüült või käsurealt käsuga `kdict`), ilmub &kdict;i peaaken:

&kdict;i käivitamine
&kdict;i peaaken

&kdict;i peaaken

&kdict;i abil saab sõna või väljendit otsida kahel erineval moel. Kasutada saab täpset päringut, mille puhul &kdict; otsib andmebaasidest täpset vastet ning näitab kõiki sobivaid definitsioone all vasakul. Samuti saab esitada sobivuse päringut, millisel puhul näidatakse paremal asuvas nimekirjavaates kõiki ligilähedaselt sobivaid vasteid andmebaasides. Seal saab valida, millist definitsiooni vaadata. Selle võimaluse eeliseks on keerulisemate otsingustrateegiate kasutamise võimalus (näiteks eesliited, järelliited või regulaaravaldised).

### DICT serveri seadistamine

Enne esimese päringu sooritamist tuleb kontrollida, kas eelnevalt määratud serveriseadistused ikka töötavad. Seadistusi saab muuta seadistustedialoogis. Eelnevalt määratud server on dict.org, mis on avalik server, nii et siin ei ole vaja midagi muuta, kui sul on toimiv internetiühendus.

Oma seadistust saab kontrollida menüükäsuga Serveri info, mis asub menüüs Server. See näitab mõningat infot serveri kohta.

Seejärel võiks kasutada menüükäsku Server Lae võimalused, mis tõmbab serverilt kõik kättesaadavad andmebaasid ja strateegiad. Nüüd saab &kdict;i menüüdes näidata kõiki serveri võimalusi. (Uue serveri kasutuselevõtmisel võiks alati kasutada menüükäsku Lae võimalused.)

### Lihtsad päringud: täpne päring

Täpne päring otsib valitud andmebaasidest sõnu/fraase, mis vastavad täpselt otsitavale sõnale/fraasile. Nende sõnade definitsioone näidatakse põhivaates. Kui server ei leia ühtegi sobivat vastet, kasutab &kdict; õigekirja kontrollile optimeeritud otsingustrateegiat sarnaste sõnade väljapakkumiseks.

Paljudes andmebaasides on mõned sõnad (eriti sünonüümid) märgitud sulgudega {}. Need sõnad on esile tõstetud ning neil &HVN;ga klõpsates käivitatakse uus täpne päring antud sõna kohta.

&HVN;ga võib valida osa teksti, valik kopeeritakse automaatselt lõikepuhvrisse. See on väga mugav, sest &HKN; on kasutatav kõikjal peavaates lõikepuhvri sisu määramiseks. Nii et kui soovid saada sõna/fraasi definitsiooni, mis ei ole sildistatud sünonüümina, märgi see &HVN;ga ning &HKN;ga klõpsates saad selle definitsiooni.

&HPN; avab hüpikmenüü, kus saab valida päringu alustamise valitud teksti, lõikepuhvri sisu või hiirekursori all asuva sildistatud sünonüümi kohta. Menüüs on ka kirjed Tagasi ja Edasi, millega saab liikuda varasematele päringutele.

### Keerukamad päringud: sobivuse päringud

Sobivuse päring kasutab parajasti valitud otsingustrateegiat (strateegia valija asub sobivuste nimekirja kohal) valitud andmebaasidest määratud tekstile sarnaste sõnade leidmiseks. Tulemuseks on sarnaste sõnade nimekiri, mis ilmub paremal asuvasse sobivuste nimekirja. Kirjed on grupeeritud vastavalt andmebaasile, millest nad leiti. Nende puhul on üsna mitu edasist võimalust:

- Kõigi definitsioonide tõmbamiseks võib kasutada nuppu Lae kõik (asub sobivuste nimekirja all). Arvesta, et nimekirjas olevate sõnade ja laetud definitsioonide arv võib erineda, sest mõnel juhul on kahel või enamal sõnal ühesugune definitsioon ning sellisel juhul eemaldab &kdict; topeltdefinitsiooni.

- Hiire või klaviatuuriga võib valida nimekirjast kõige enam huvi pakkuvad sõnad ning vajutada nuppu Lae valitud ainult nende definitsioonide tõmbamiseks. Kui soovid saada ühe andmebaasi kõiki definitsioone, vali andmebaasi nime sisaldav nimekirjaelement.

- Klahvi Enter vajutades või nimekirja elemendil (hiirega) topeltklõpsu tehes eirab &kdict; valikut ning tõmbab just selle elemendi definitsiooni. Kui sooritad sellise operatsiooni juurelemendil (elemendil andmebaasi nimega), saad kõigi antud andmebaasi kirjete definitsioonid.

- Mingit sõna võib kasutada ka uue päringu alustamiseks, mida saab teha hüpikmenüü abil (see avaneb &HPN;ga klõpsates).

Klõps &HKN;ga suvalises kohas nimekirjas käivitab uue sobivuse päringu lõikepuhvri sisuga (sarnaselt peavaatele).

Klõps &HPN;ga nimekirja elemendil avab hüpikmenüü, milles on järgmised kirjed:

Lae

  Näitab antud elemendi definitsiooni.

Otsi sobivusi, Otsi täpset

  Käivitab antud elemendi kohta täpse või sobivuse päringu.

Otsi lõikepuhvri sisuga sobivat, Otsi täpset lõikepuhvri sisu

  Käivitab sobivuse või täpse päringu lõikepuhvri sisuga.

Lae valitud, Lae kõik

  Sama toime nagu all asuvatel nuppudel.

Laienda nimekirja, Sulge nimekiri

  Avab või sulgeb kõik andmebaasid.

### Andmebaaside kogumid

Mõnikord on kasulik piirata päringut olemasolevate andmebaaside teatud valikuga, näiteks ainult inglise-saksa sõnaraamatutega. Seda saab teha andmebaaside kogumeid defineerides. Määratud kogumeid saab virtuaalse andmebaasina valida andmebaasi valijast.

Seadistamise dialoogi saab avada menüükäsuga Server Muuda andmebaaside kogumeid või tööriistariba ikoonile klõpsates.

Andmebaaside kogumite muutmine
Andmebaaside kogumite redaktor

Andmebaaside kogumite redaktor

Sellel dialoogil on järgmised elemendid:

Kogum

  Selle valija abil tuleb valida kogum, mida soovid muuta. Kogum on võimalik ka ümber nimetada, kirjutades kasti uue nime ja vajutades nuppu Salvesta.

Salvesta

  Salvestab aktiivses kogumis tehtud muudatused. Seda nuppu tuleb kasutada enne uue kogumi valimist või dialoogist väljumist, vastasel juhul lähevad kõik muudatused kaotsi.

Uus

  Selle nupuga saab luua uue andmebaaside kogumi.

Kustuta

  Kustutab parajasti valitud kogumi.

Sulge

  Sulgeb dialoogi ilma muudatusi salvestamata.

Kaks nimekirja (Valitud andmebaasid ja Võimalikud andmebaasid) näitavad, millised andmebaasid on parajasti valitud andmebaaside kogumis. Nimekirjade vahel asuvate noolenuppudega saab elemente ühest nimekirjast teise liigutada.

Muide, selle dialoogi võib jätta avatuks ning &kdict;iga edasi töötada. See on hea võimalus oma määratut kohe reaalsuses kontrollida.

### Seadistamine

Suurt osa &kdict;i käitumisest on võimalik muuta seadistustedialoogis. Selle saab avada menüükäsuga Seadistused KDicti seadistamine või klõpsuga tööriistariba ikoonil.

&kdict;i seadistamine
Seadistustedialoog

Seadistustedialoog

Dialoog on jagatud mitmeks kaardiks. Nupp Vaikeväärtused taastab antud kaardi vaikimisi määratud väärtused. Nupp Rakenda kehtestab kõigil kaartidel tehtud muudatused. Nupp OK rakendab muudatused ja sulgeb dialoogi. Nupp Loobu sulgeb samuti dialoogi, kuid jätab tehtud muudatused rakendamata. Muide, ka seadistustedialoogi võib jätta avatuks ning töötada &kdict;iga edasi. Sel moel saab kohe testida ettevõetud muudatusi.

#### Kaart Server

Serveri nimi

  Internetis asuva DICT serveri nimi või IP aadress.

Port

  See on pordi number, mida server jälgib. Vaikimisi on see 2628, mis peaks kehtima enamiku serverite puhul.

Ühendust hoitakse

  &kdict; võib ühenduse avatuna hoida ka teatud mitteaktiivsuse perioodil. See väldib pikaldast sisselogimist igal päringul. Kui määrata väärtuseks 0, seda võimalust ei kasutata. Väga suur väärtus ei ole samuti mõttekas, sest üldjuhul sulgeb DICT server ühenduse paari minuti jooksul.

Aegumine

  See määrab, kui kaua ootab &kdict; serverilt vastust.

Käsupuhver

  Protokoll DICT võimaldab saata kliendil ühe võrgupaketiga mitu käsku. Sisemise käsupuhvri suurus määrab, mitu käsku &kdict; korraga saadab. Seda väärtust võib oma võrgule sobiva väärtuse leidmiseks testida, kuid üldjuhul ei vääri tulemus pingutust.

Kodeering

  Siin saab määrata andmebaaside kodeerimise meetodi. Vaikimisi on see "utf8", mis peaks töötama enamikul serveritel. Kui on valitud kodeering, mis ei sobi kokku andmebaasides kasutatava kodeeringuga, näed õigete märkide asemel vigaseid sümboleid.

Server nõuab autentimist

  Selle kasti märkimisel on võimalik sisse lülitada autentimine kasutajanime ja parooliga (vajalik eriti juhul, kui seda nõuab server ligipääsuks kõigile andmebaasidele). Selle alla tuleb sisestada kehtiv Kasutajanimi ja Parool.

#### Kaart Välimus

Sellel kaardil saab muuta definitsioonivaate värve ja fonte. Proportsionaalne font normaalse teksti korral parandab loetavust, kuid hävitab ka tabelite eelnevalt määratud paigutuse ning mõned muud asjad, mida teatud andmebaasid kasutavad.

#### Kaart Esitus

Tulemuse esitus ei ole tegelikult veel seadistatav. Kuid siin saab määrata, kui palju päiseid (ehk siis kirjeid, mille taga seisab andmebaasi definitsioon) peaks &kdict; tulemuseks näitama. Valikud räägivad iseenda eest. Arvesta, et siin tehtud muutused rakenduvad alles järgmise päringu sooritamisel.

#### Kaart Muud

Sellel kaardil saab muuta mitmesuguseid piiranguid, mis piiravad &kdict;i aplust sinu arvuti mälu õgimisel.

Definitsioonid

  Piirab definitsioonide arvu, mida korraga tõmmata nende valimisel sobivuste nimekirjas.

Puhverdatud tulemused

  Määrab, mitu varasemat tulemust hoitakse sisemises puhvris, et neid saaks kiiresti kasutada. Kui siin määrata väärtuseks 0, ei ole võimalik varasemaid tulemusi ilma serveriga uut ühendust rajamata sirvida.

Ajaloo kirjed

  See määrab, mitu varasemat kirjet rakendus meelde jätab. Kui see väga suur määrata, on &kdict;i käivitamine ja töö lõpetamine aeglasem.

Ajalugu salvestatakse väljumisel

  Selle valimisel jätab &kdict; seansside vahel ajaloo meelde.

Käivitamisel otsitakse valitud teksti

  Selle valimisel püüab &kdict; kohe käivitamise järel leida lõikepuhvri sisu.

## Paneeliaplett

&kdict;i sagedasel kasutamisel võib olla tulus asetada see kiireks ligipääsuks paneelile. Seda saab teha käsuga K menüü Paneeli menüü Lisa Aplett Sõnaraamat.

Paneeliaplett
Paneeliaplett

Paneeliaplett

Sisendväli käitub täpselt nagu &kdict;i peaakna sisendväli. Klahvile Enter vajutades avaneb &kdict; ja esitab päringu. Kirjutamise asemel võib valida hüpikmenüüst ka varem sisestatud sõna või fraasi.

Lisaks sellele on apletil veel kolm nuppu:

L

  Otsib lõikepuhvri sisu täpset vastet.

T

  Otsib sisendvälja sisu täpset vastet.

S

  Alustab sisendvälja sisuga sobivuse päringut.

## Käskude seletused

### Menüü Fail

&Ctrl;S Fail Salvesta

  Salvestab aktiivse tulemuse HTML dokumendina.

&Ctrl;P Fail Trüki

  Trükib aktiivse tulemuse.

Fail Käivita päring

  Alustab sisendvälja täpset päringut.

Fail Peata päring

  Lõpetab aktiivse päringu.

&Ctrl;Q Fail Välju

  Lõpetab &kdict;i töö.

### Menüü Redigeerimine

&Ctrl; C Redigeerimine Kopeeri

  Kopeerib parajasti valitud teksti lõikepuhvrisse.

&Ctrl; C Redigeerimine Vali kõik

  Valib kogu teksti.

Redigeerimine Otsi täpset lõikepuhvri sisu

  Alustab lõikepuhvri sisu täpset päringut.

Redigeerimine Otsi lõikepuhvri sisuga sobivat

  Otsib andmebaasi kirjeid, mis sobivad kokku lõikepuhvri sisuga.

&Ctrl;F Redigeerimine Otsi...

  Otsib näidatavatest definitsioonidest stringi.

### Menüü Ajalugu

&Alt;Nool vasakule Ajalugu Tagasi

  Näitab eelmise otsingu tulemusi.

&Alt;Nool paremale Ajalugu Edasi

  Näitab järgmise otsingu tulemusi.

Ajalugu Puhasta ajalugu

  Tühjendab varasemate päringute nimekirja.

Menüü Ajalugu allosas on näidatud kümme viimast päringut.

### Menüü Server

Server Lae võimalused

  Määrab, millised andmebaasid ja strateegiad on kasutatavad DICT serveril. Seda peab kasutama vähemalt korra, et määrata päringu otsingustrateegia ja andmebaas.

Server Muuda andmebaaside kogumeid...

  Avab andmebaaside kogumite redaktori.

Server Andmebaasi info

  Selle alammenüü abil saab näha kõigi kättesaadavate andmebaaside kokkuvõtet ning iga andmebaasi põhjalikku infot.

Server Strateegia info

  Näitab aktiivsel serveril kättesaadavate otsingustrateegiate lühikirjeldusi.

Server Serveri info

  Näitab olekuinfot (käimasoleku aeg &etc;) aktiivse DICT serveri kohta.

### Menüü Seadistused

See menüü pakub võimalusi seadistada &kdict;i, muuta selle välimust, kiirklahve ja vaikekäitumist.

Seadistused Tööriistaribad

  Avanevast alammenüüst saab tööriistaribade näitamist sisse ja välja lülitada. Põhilist tööriistariba ja päringuriba saab lülitada eraldi.

Seadistused Olekuriba näitamine

  Lülitab olekuriba näitamise sisse ja välja.

Seadistused Sobivuste nimekirja näitamine

  Peidab (või näitab) sobivuste nimekirja.

Seadistused Sobivuste nimekirja põimimine

  Põimib sobivuste nimekirja peaaknasse või eemaldab sealt.

Seadistused Kiirklahvide seadistamine...

  Avab kiirklahvide muutmise dialoogi. Selle võimaluse abil saab muuta &kdict;i standardseid kiirklahve või luua uusi.

Seadistused Tööriistaribade seadistamine...

  Avab tööriistaribade seadistamise dialoogi. Selle abil saab lisada tööriistaribale nuppe &kdict;i käskudega ja neid sealt eemaldada.

Seadistused KDicti seadistamine...

  Avab seadistustedialoogi.

### Menüü Abi

&help.menu.documentation;

## Käsurea võtmed

&kdict; on võimalik käivitada vahetult terminalist (näiteks &konsole; või xterm). Selle puhul saab kasutada mõningaid käsurea võtmeid.

`kdict` `sõna/fraas`

  otsib määratud teksti. Kui fraasis on enam kui üks sõna, tuleks see asetada jutumärkidesse, näiteks `kdict "topeltjutumärgid lauses"`

`kdict` `-c / --clipboard`

  otsib lõikepuhvri sisu täpset vastet.

`kdict` `-v / --version`

  Näitab &kdict;i (ning &Qt;/&kde;) versiooni.

`kdict` `--license`

  Näitab, millise litsentsi alusel &kdict;i levitatakse.

&kdict; toetab ka muid &kde; ja &Qt; rakendustes tavalisi käsurea võtmeid. Nende nimekirja leiab käsuga ``--help``, ``--help-kde`` ja ``--help-qt``

## Autorid ja litsents

&kdict; - &kde; sõnaraamatuklient

Autoriõigus (c) 1999-2001: Christian Gebauer

Autoriõigus (c) 1998: Matthias Hölzer-Klüpfel

&kdict;i kirjutas algselt 1998. aastal Matthias Hölzer-Klüpfel hoelzer@kde.org. Praegu hooldab seda Christian Gebauer gebauer@kde.org.

&underFDL; &underArtisticLicense;

## Paigaldamine

### &kdict;i hankimine

&install.intro.documentation; &install.compile.documentation;

### Nõuded

Lisaks toimivale &kde;le vajab &kdict; POSIX lõimede (threads) teeki, mis on tänapäevase UNIXi korral kindlasti kättesaadav.

## Mini-HOWTO: kohaliku DICT serveri paigaldamine

### `dictd` hankimine ja paigaldamine

Esmalt tuleb paigaldada `dictd` deemon. Seda on kõige lihtsam teha `dictd` eelnevalt kompileeritud paketti paigaldades. Selline pakett on kaasas nii Debiani kui SuSE &Linux; distributsiooniga. Paketid, mis peaks töötama kõigil RPM-põhistel &Linux; distributsioonidel, leiab aadressilt rpmfind.net.

Kui soovid `dictd` ise kompileerida, tõmba endale ftp://ftp.dict.org/pub/dict/dictd-1.9.1.tar.gz. Kompileerimine on lihtne: paki arhiiv lahti ning anna käsud ``./configure``, ``make`` ja ``make` `install`` `dictd` kataloogis. `dictd` paigaldamiseks muusse kataloogi kasuta konfigureerimisskriptis võtit `--prefix`. Vaikimisi paigaldatakse `dictd` kataloogi `/usr/local`.

### Andmebaaside hankimine

Nüüd tuleb alla laadida andmebaasid. Standardvalik, mida pakub dict.org-i DICT server (Webster, WordNet, žargoonifail, foldoc...) on saadaval aadressil ftp://ftp.dict.org/pub/dict/pre/. Samuti on saadaval Debiani ja rpm paketid.

#### Täiendavad eelnevalt vormindatud andmebaasid

www.freedict.de

  Tõlkesõnaraamatud, praegused keeled: afrikaani, hispaania, hollandi, iiri, inglise, itaalia, jaapani, kreeka, ladina, portugali, prantsuse, rootsi, saksa, serbohorvaadi, slovaki, suahiili, taani, tšehhi, türgi, uelsi, ungari ja vene.

http://www.wh9.tu-dresden.de/~heinrich/dict/

  Tõlkesõnaraamatud, keeled praegu: hispaania, inglise, itaalia, ladina, portugali, prantsuse ja saksa.

http://purl.oclc.org/NET/voko/revodict.tgz

  Esperanto keele sõnaraamat

http://www.bainsware.com/downloads/obi-bio.tar.gz

  OBI biograafiline võrgusõnaraamat

http://www.bainsware.com/downloads/inaug.tar.gz

  Kõigi USA presidentide inauguratsioonikõned

Veel rohkem andmebaase leiab www.dict.org-i viitade leheküljelt, kuid enamik neist ei ole vormindatud `dictd` jaoks.

Iga andmebaas koosneb kahest failist: `*.index` sisaldab indeksit ning `*.dict.dz` tegelikke andmeid. Paki kõik paketid lahti meelepärasesse kataloogi, näiteks `/usr/share/dict`.

### Seadistamine

Luua või muuta tuleb kaks konfiguratsioonifaili. Mõlemad asuvad kataloogis `/usr/local/etc`, kui kasutasid kompileerimisel vaikeprefiksit (`/usr/local`).

`dict.conf` käib `dict` põhikliendi juurdse. See sisaldab vaid üht rida: `server localhost`. See annab `dict`-ile korralduse kasutada kohalikku serverit.

`dictd.conf` seadistab serveri. Esmalt tuleb lisada ligipääsu lause: `access {allow localhost deny *}`.

Siintoodud näide võimaldab ainult kohalikku ligipääsu ja blokeerib kõik väljast tulevad ühendused. Võib kasutada ka rohkem kui üht lubamise ja keelamise reeglit, näiteks

    access {allow localhost allow *.workgroup deny
    *}

Andmebaasi lause seadistab andmebaasi indeksi ja andmefaili asukoha:

    database web1913   { data "/usr/share/dict/web1913.dict.dz"
                             index "/usr/share/dict/web1913.index" }

Omaette lause tuleb lisada iga andmebaasi kohta, mida soovid kasutada.

Nüüd peaksid saama käivitada `dictd` ja kasutada seda koos `dict`-i ja &kdict;iga.

Täieliku ülevaate `dictd.conf` kohta leiab `dictd` manuaalileheküljelt.

### `dictd` automaatne käivitamine

Kui kasutad `dict` serverit sageli, võid selle käivitada automaatselt juba süsteemi käivitamisel. Osad eelnevalt kimpileeritud paketid sisaldavad juba vastavat skripti, kuid selleks võib kohandada ka üldise SYSV stiilis skripti, mis leidub lähtetekstis (ftp://ftp.dict.org/pub/dict/INITSCRIPT).

&documentation.index;