# &kverbos;e käsiraamat

Arnold Kraschinski

    &Arnold.Kraschinski.mail;

Marek Laane

    bald@starman.ee

Tõlge eesti keelde
2001 2002 &Arnold.Kraschinski;
&FDLNotice;
2002-05-23
3.0.8

&kverbos; on rakendus, mille eesmärk on õpetada hispaania keele tegusõnade pööramist.

KDE tdeutils Kapp tegusõna hispaania

## Sissejuhatus

&kverbos; võimaldab tundma õppida hispaania keele tegusõnade vorme. Rakendus pakub välja verbi ja aja ning kasutaja sisestab vastavad vormid. Rakendus parandab vajadusel sisestatu ning annab teada, mis oli õigesti ja mis valesti. Rakendus võib ise tuletada reeglipäraste verbide vormid, ebareeglipäraste korral peab vormid eelnevalt määrama kasutaja. Kui sa ei ole verbivormis kindel, siis saab seda kontrollida mitmest päris heast allikast internetis, näiteks http://csgrs6k1.uwaterloo.ca/~dmg/lando/verbos/con-jugador.html

Kõige vahvam omadus praeguses väljalaskes on võimalus kasutada &kfeeder;it. See rakendus tuleb eraldi paigaldada, kui soovid seda kasutada. Paigaldamise korral näidatakse kogu õppeprogrammi &kfeeder;i aknas, kus koer jookseb ringi ja ampsab konte, kui oled olnud tubli, või vedeleb pikali, kui sa ei ole hoolsasti õppinud.

## &kverbos;e kasutamine

&kverbos;e aken
Seda akent näeb rakenduse käivitamisel.

Rakenduse käivitamisel ilmub esmalt selline aken. See on peaaken, kus saab harjutada verbivormidega. Esmakäivitamisel ei ole ükski verbifail laetud, mistõttu rakendus ei saa ka ühtegi verbi kohe välja pakkuda. Kõigepealt tuleb avada vajalik verbifail kas menüükäsuga Fail Ava, tööriistaribal vastavat ikooni klõpsates või asuda kohe uusi tegusõnu lisama menüükäsuga Redigeerimine Lisa uus tegusõna.

&kverbos; avatud verbifailiga
Selline näeb välja peaaken avatud verbifailiga.

Kui kasutaja on avanud tegusõnu sisaldava faili, valib rakendus selles leiduvatest verbidest mõne välja ning esitab selle koos nõutava ajaga aknas. Seejärel saab õiged pöördevormid tekstikastidesse kirjutada.

  See nupp puhastab kõik, mida kasutaja on kirjutanud.

  Selle nupuga saab kontrollida sisestatut. Valed vormid joonitakse alla, misjärel kasutaja saab võimaluse korrektne vorm sisestada. Kui mõni vorm ei ole korrektne, ei loeta ka verbiharjutust õigesti sooritatuks.

  Kui kasutaja soovib näha õigeid vastuseid, tuleb klõpsata nupule Lahendus, misjärel tekstikastides näidatakse korrektseid vorme. Selle nupu kasutamisel ei loeta verbiharjutust enam õigesti sooritatuks.

  Selle rea viimasel nupul on kaks funktsooni.

  Kui selle klõpsamisel ei ole verbivormid korrektsed, toimib see ka nupuna 'Õige': verbivormid parandatakse ja kasutaja saab näha, kas tema sisestatu oli korrektne. Soovi korral edasi liikuda tuleb nupule uuesti vajutada.

  Kui selle vajutamisel on vormid juba kontrollitud, siis võetaksegi ette uus verb ning kasutajal on taas võimalus hakata selle vorme kirja panema.

Teine nupurida võimaldab kasutajal sisestada hispaania keele eritähti, mida ei pruugi sugugi leiduda klaviatuuril.

Olekuribal näidatakse infot töötulemuste ja muu sellise kohta. Siin näeb, mitme verbi vorme on juba proovitud ja kui palju neist on õigesti läinud, samuti seda, kui palju verbe on avatud failis kokku ja millise kasutajanimega parajasti töötatakse.

Tagasisidet annab ka edenemisriba, kus korrektseid vastuseid näidatakse protsendina proovitud verbide koguarvust.

## Käskude seletused

### &kverbos;e peaaken

&kverbos; avatud verbifailiga

Selline näeb välja peaaken avatud verbifailiga.

#### Menüü Fail

&Ctrl;N Fail Uus

  Loob uue dokumendi, see tähendab, kustutab parajasti avatud nimekirja failid ja avab uue, kus verbe on esialgu 0.

&Ctrl;O Fail Ava

  Avab verbifaili. Ilmuvas failidialoogis saab valida vajaliku verbifaili. Igal juhul tasub kontrollida, et tegemist on ikka verbifailiga. Rakendusega ei tule kaasa vaikeverbifaili, mistõttu kasutaja peab verbid ise sisestama või siis laadima faili alla &kverbos;e veebileheküljelt.

Fail Ava standardne verbifail

  Avab verbifaili, mis on &kverbos;ega juba kaasas. Kasutaja saab seda tarvitada, kui ta ei soovi ise tegusõnu lisada.

&Ctrl;S Fail Salvesta

  Salvestab dokumendi. Ilmuvas failidialoogis saab valida failile meelepärase nime. Kui failinime lõpus on laiend `.htm` või `.html`, salvestatakse tegusõnade nimekiri &HTML;-failina.

Fail Salvesta kui

  Salvestab dokumendi. Ilmuvas failidialoogis saab valida failile meelepärase nime. Kui failinime lõpus on laiend `.htm` või `.html`, salvestatakse tegusõnade nimekiri &HTML;-failina.

&Ctrl;W Fail Sulge

  Lõpetab rakenduse töö.

Fail Uus aken

  Käivitab rakenduse uue akna.

&Ctrl;Q Fail Välju

  Lõpetab &kverbos;e töö

#### Menüü Redigeerimine

Redigeerimine Lisa uus tegusõna

  Avab uute verbide dialoogi, kus saab lisada uue verbi tegusõnade nimekirja. Seda dialoogi kirjeldatakse lähemalt edaspidi.

Redigeerimine Muuda tegusõnade nimekirja

  Avab dialoogi kõigi parajasti avatud verbifailis leiduvate tegusõnadega. Seda nimekirja on võimalik ka redigeerida. Dialoogi kirjeldatakse lähemalt edaspidi.

#### Menüü Kasutaja

Kasutaja Kasutajanimi

  Avab dialoogi, kus saab määrata oma kasutajanime.

Kasutaja Tulemused

  Avab dialoogi, kus on näha harjutuste koguarv ja viimase kümne harjutuse tulemused.

#### Menüü Seadistused

Seadistused Tööriistariba näitamine

  Võimaldab valida, kas lasta näidata tööriistariba või mitte.

Seadistused Olekuriba näitamine

  Võimaldab valida, kas lasta näidata olekuriba või mitte. Sellel näeb mitmesugust infot, näiteks verbiharjutuste arvu ja kasutajanime.

Seadistused KVerbose seadistamine

  Avab dialoogi, kus saab valida, milliseid ajavorme soovitakse harjutada, ning kuidas peaks välja nägema korrigeerimine. Põhjalikumalt räägib sellest seadistamisele pühendatud osa.

#### Abimenüü

&help.menu.documentation;

### Uus tegusõna dialoog

Uue tegusõna dialoog
Selline näeb välja uue tegusõna dialoog, kus saab lisada uusi verbe.

Selle dialoogi abil saab luua oma tegusõnade nimekirja, samuti on võimalik lisada uusi verbe juba olemasolevale nimekirjale. Siin on võimalik sisestada hispaania verbi infinitiiv ning selle tähendus võõrkeeles. Oluline on rakendusele teada anda, kas tegemist on reeglipärase või ebareeglipärase verbiga. Kui see on ebareeglipärane, siis tuleb anda ka vastavad ebareeglipärased vormid. Ole siin ettevaatlik, sest rakendus kasutab selles dialoogis sisestatut vormide automaatseks loomiseks.

  Mõned redigeerimiskastid, kuhu saab sisestada info verbi kohta. Samasugused kastid võimaldavad lisada gerundiumi ja partitsiibi ning vajadusel muidki vorme.

  Selles liitkastis saab valida lisatud sõna tüübi. Ole siin tähelepanelik, sest siin valitust sõltub see, kuidas rakendus tegusõna käsitleb.

  Hispaania keeles on kolm reeglipäraste verbide põhitüüpi. Need on pööramismudelid verbidele, mille lõpus seisab -er, -ar või -ir. Terve rida verbe on sellised, mille mõned, aga mitte kõik vormid on ebareeglipärased. Neid nimetatakse grupiverbideks ning jagatakse vastavalt mitmesse gruppi. Rakendus suudab ise leida regulaarsete ja grupiverbide vormid, ta peab ainult teadma, millisesse gruppi sõna kuulub. Ülejäänud verbid on ebareeglipärased ja nende puhul tuleb siin vormid käsitsi määrata. Liitkastis saabki valida vajaliku grupi.

  reeglipärane

    Tegemist on täiesti reeglipärase verbiga (infiniitivi lõpus -ar, -er- või -ir).

  ebareeglipärane

    Verb ei kuulu ühtegi allpool kirjeldatud gruppi. Selle valimisel aktiveeritakse tekstikastid, kuhu saab sisestada kõik ebareeglipärased vormid.

  e > ie

    Verbid, mille tüves toimub pööramisel muutus e->ie.

  o > ue

    Verbid, mille tüves toimub pööramisel muutus o->ue.

  u > ue

    Verbid, mille tüves toimub pööramisel muutus u->ue.

  e > í

    Verbid, mille tüves toimub pööramisel muutus e->í.

  c > qu

    Ortograafiliselt ebareeglipärane verb: kui c satub e ette, asendub c täheühendiga qu. Näited: colocar, atacar

  g > gu

    Ortograafiliselt ebareeglipärane verb: kui g satub e ette, asendub g täheühendiga gu. Näide: pagar

  z > c

    Ortograafiliselt ebareeglipärane verb: kui z satub e ette, asendub z tähega c. Näited: cazar, alzar

  gu > gü

    Ortograafiliselt ebareeglipärane verb: kui gu satub e ette, asendub gu täheühendiga gü. Näide: averiguar

  c > z

    Ortograafiliselt ebareeglipärane verb: kui c satub o või a ette, asendub c tähega z. Näited: vencer, zurcir

  g > j

    Ortograafiliselt ebareeglipärane verb: kui g satub o või a ette, asendub g tähega j. Näited: coger, dirigir

  gu > g

    Ortograafiliselt ebareeglipärane verb: kui gu satub o või a ette, asendub gu tähega g. Näide: distinguir

  qu > c

    Ortograafiliselt ebareeglipärane verb: kui qu satub o või a ette, asendub qu tähega c. Näide: delinquir

  aktsent nagu sõnas enviar

    Verb, mille mõnes vormis muutub aktsendimärk. Näide: enviar

  aktsent nagu sõnas continuar

    Verb, mille mõnes vormis muutub aktsendimärk. Näide: continuar

  puuduv i

    Mõned verbid kaotavad osades vormides rõhutu i. Näited: taner, grunir, bullir

  Kui sisestad ebareeglipärase verbi, aktiveeritakse kaardid, kuhu saab kirjutada vajalikud ebareeglipärased vormid.

  Oletame, et sisestasid eksliku info ja soovid seda kustutada. Selle nupuga saab kustutada kogu mingi konkreetse kaardi kastides oleva teksti.

  Need nupud võimaldavad lisada parajasti aktiivsesse tekstikasti spetsiaalseid hispaania keele tähti, mida üldjuhul ei leia klaviatuurilt.

  Kui soovid kustutada kõigi kaartide kastidest kogu teksti, siis kasuta seda nuppu.

  Valib nimekirjas praegusele verbile eelneva tegusõna, mille infot saad seejärel näha ja vajadusel muuta. Kui parajasti on ees nimekirja esimene verb, laaditakse dialoogi nimekirja viimane tegusõna.

  Valib nimekirjas praegusele verbile järgneva tegusõna, mille infot saad seejärel näha ja vajadusel muuta. Kui parajasti on ees nimekirja viimane verb, laaditakse dialoogi nimekirja esimene tegusõna.

  Sulgeb dialoogi ja naaseb peaaknasse või tegusõnade nimekirja muutmise dialoogi vastavalt sellele, kust dialoog avati.

### Tegusõnade nimekirja muutmise dialoog

Selline näeb välja tegusõnade muutmise dialoog

Selline näeb välja tegusõnade nimekirja muutmise dialoog, kus saab redigeerida verbide nimekirja.

Nimekiri näitab kõiki avatud verbifaili tegusõnu. Kui selles ei ole ühtegi verbi või faili ei ole avatud, on ka nimekiri tühi. Nimekirjast mõnd verbi valides saab selle omadusi muuta või selle hoopis kustutada.

  See nupp kustutab valitud verbi tegusõnade nimekirjast.

  Sellele nupule klõpsates saab dialoogist väljuda. Ükski tehtud muudatus ei mõjuta peaaknas avatud tegusõnade nimekirja, see tähendab, et peaaknas ei ole midagi muutunud.

  See nupp võimaldab valitud verbi redigeerida. Ilmub uue tegusõna dialoog koos valitud verbi vormidega. Nüüd saad ette võtta soovitud muutused. Nupule vajutamise asemel võib ka nimekirjas verbil topeltklõpsu teha.

  Klõps sellele nupule sulgeb dialoogi ning kõik tehtud muudatused salvestatakse peaaknas avatud tegusõnade nimekirja.

### Kasutajanime dialoog

Selline näeb välja kasutajanime dialoog
Selline näeb välja kasutajanime dialoog, kus saab määrata oma nime.

Siin saab määrata oma nime, mida seejärel näidatakse rakenduss kasutajanimena olekuribal. Soovitud nime kasutamiseks klõpsa nupule OK, kui soovid aga jätta nime muutmata, siis nupule Loobu.

Rakendus salvestab teatud infot sinu õppetegevuse kohta: harjutuste arv, viimase kümne harjutuse tulemused ning verbide arv, mida oled õppetöö käigus õigesti või valesti sisestanud.

Seda infot saab näha dialoogis, mis avaneb menüükäsuga Kasutaja Tulemused.

### Kasutaja tulemuste dialoog

Selline näeb välja kasutaja tulemuste dialoog
Selline näeb välja kasutaja tulemuste dialoog, kus võid näha, kui edukas oled hispaania keele alal olnud.

Dialoog näitab infot, mis käib sinu parajasti kehtiva kasutajanime kohta. Vasakul on näha kümne viimase harjutuse tulemused, paremal sõnad, mille vorme oled viimati õigesti või valesti sisestanud. Verb jääb mõneks ajaks õigesti lahendatud tegusõnade nimekirja, kuid mõne aja pärast omandab taas kasutamata verbi staatuse. Valesti lahendatud verbide nimekirjas püsivad sõnad aga seni, kuni oled nende vormid lõpuks õigesti sisestanud, misjärel ka need suunduvad kasutamata verbide nimekirja.

### Seadistustedialoog

Selline näeb välja seadistustedialoog
Selline näeb välja seadistustedialoog, kus kasutaja saab muuta mõningaid rakenduse omadusi.

Selles dialoogis saab valida ajad, mida harjutustes kasutada. Kui soovid näiteks harjutada teatud ajavorme või ei oska veel korralikult mingi konkreetse aja vorme moodustada, võid siin vajaliku aja valida või sellest loobuda. Sinu valik salvestatakse rakenduse seadistustefaili.

Valida saab ka korrigeerimisrežiimi. Kui valid võimaluse Range korrigeerimine, siis peetakse veaks ka iga puuduvat rõhumärki. Asja muudab veidi lihtsamaks võimalus Diakriitilisi märke ei arvestata.

Lõpuks saab ka määrata &kfeeder;i omadusi, kui see rakendus on paigaldatud. Saab otsustada, kas harjutuste tulemusi näidatakse &kfeeder;i keskkonnas, kas käivitamisel näidatakse logo ja millist tüüpi toitu kasutada. Viimane nõuab ilmselt veidi täpsemat selgitust. &kfeeder; näitab ekraanil ringi liikuvat looma. Kui sooritad harjutuse korrektselt, saadetakse sinu kogutud punktid &kfeeder;ile ning koerake saab iga punkti eest konte. Kui valida võimalus Toitu liigutatakse automaatselt, kukuvad kondid laest alla ning iga punkt vastab ühele kondile. Vastasel juhul on iga punkt ainult üks kondi liigutus ning sul tuleb koguda päris hulga punkte, enne kui koerake kondi kätte saab. Aga tegelikult ongi võimalus Toitu liigutatakse automaatselt märksa huvitavam.

## &kverbos;e juhised arendajatele

Praegu ei ole veel võimalik luua &kverbos;ele pluginaid.

## Küsimused ja vastused

&reporting.bugs; &updating.documentation;

Seni ei ole keegi esitanud küsimust, millele saaks siin vastata.

## Autorid ja litsents

&kverbos;

Rakenduse autoriõigus 2002: &Arnold.Kraschinski; &Arnold.Kraschinski.mail;

Dokumentatsiooni autoriõigus 2002: &Arnold.Kraschinski; &Arnold.Kraschinski.mail;

Tõlge eesti keelde Marek Laane bald@starman.ee

&underFDL; &underGPL;

## Paigaldamine

### Kuidas hankida &kverbos;

&install.intro.documentation;

### Nõuded

&kverbos;e edukaks paigaldamiseks on vajalik &kde; 3.x.x. Rakendust levitatakse ilma verbifailita, nii et tegusõnad tuleb ise lisada või laadida verbifail internetist alla.

Verbifaili ja ka &kverbos;e enda leiab &kverbos;e koduleheküljelt.

Muudatuste nimekirja leiab aadressilt http://edu.kde.org/kverbos/.

### Kompileerimine ja paigaldamine

&install.compile.documentation;
&documentation.index;