<sect1 id="tool-altvstime">
<title>Værktøjet Højde vs. tid</title>
<indexterm><primary>Værktøjer</primary>
<secondary>Værktøjet Højde vs. tid</secondary>
</indexterm>

<screenshot>
<screeninfo>Værktøjet Højde vs. tid </screeninfo>
<mediaobject>
  <imageobject>
    <imagedata fileref="altvstime.png" format="PNG"/>
  </imageobject>
  <textobject>
    <phrase>Tegner en graf over Højde vs. tid</phrase>
  </textobject>
</mediaobject>
</screenshot>

<para>Dette værktøj tegner en graf der viser et objekts højde på himlen som funktion af tiden, for ethvert tidspunkt set fra ethvert sted på jorden. Den øverste sektion viser en graf med højdevinklen afsat ud af den lodrette akse og tiden ud af den vandrette akse. Tiden vises i standardtidsregningens lokale tid under billedet og som <link linkend="ai-sidereal">siderisk tid</link> ovenover grafen. Den nederste del af grafen er farvet grønlig for at vise at punkterne på denne del af grafen ligger under horisonten. </para>
<para>Der er flere måder at tilføje kurver til kurvevisningen. Den simpleste måde at tilføje en kurve for et eksisterende objekt er ved at skrive dets navn i feltet <guilabel>Navn</guilabel> og trykke på Enter-tasten eller <guibutton>Tegn kurve</guibutton>. Du kan også trykke på knappen <guibutton>Gennemse</guibutton> for at åbne vinduet <link linkend="findobjects">Find objekt</link> og vælge et objekt fra listen over kendte objekter. Hvis du vil tilføje dit eget punkt på himlen som ikke eksisterer i KStars database, skriver du bare et navn for punktet og dets koordinater i felterne <guilabel>RA</guilabel> og <guilabel>Dekl</guilabel>. Tryk på <guibutton>Tegn kurve</guibutton> så vises kurven (vær opmærksom på at det navn du bruger ikke må findes i databasen i forvejen). </para>
<para>Når du tilføjer en kurve til visningen tegnes dens "højde vs. tid"-kurve som en tyk hvid linje og dens navn tilføjes til dens listen nederst til højre. Alle andre kurver der fandtes i forvejen bliver vist som en tyndere rødlig kurve. Du kan vælge hvilken kurve der skal tegnes med den hvide streg ved at markere dens navn i listen. </para>
<para>Disse kurver viser et objekts højde (dets vinkel over <link linkend="ai-horizon">horisonten</link>) som en funktion af tiden. Når en kurve passerer midten af vinduet fra den nederste halvdet til den øverste er objektet "stået op", når kurven går ned i nederste halvdel igen er objektet "gået ned" igen. For eksempel i skærmaftrykket, går den lille planet <firstterm>Quaoar</firstterm> ned omkring 15:00 lokal tid, og står op omkring 04:00 lokal tid. </para>
<para>Et objekts højde afhænger både af hvor på jorden man befinder sig og af hvilken dato det er. Som standard bruges de data for tid og sted du har angivet i indstillingerne i &kstars;, men du kan ændre tiden og stedet på fanebladet <guilabel>Dato &amp; sted</guilabel>. For at ændre stedet trykker du på knappen <guibutton>Vælg by...</guibutton> og kommer til vinduet <link linkend="setgeo">Sæt geografisk sted</link>. Du kan også skrive en breddegrad og længdegrad direkte for at se en kurve derfra. Tryk på <guibutton>Opdatér</guibutton> når du har skrevet dem. For at ændre datoen kan du bruge <guilabel>datovælgeren</guilabel> i KStars eller det felt der er på fanebladet og trykke på <guibutton>Opdatér</guibutton>. Vær opmærksom på at alle kurver du allerede har fået tegnet automatisk ændrer sig til de nye værdier når du ændrer på dato og/eller sted. </para>

<tip>
<para>Øvelse:</para>
<para>Tegn kurven over solhøjden. Vær sikker på at det geografiske sted er valgt godt langt fra Ækvator. Ændr datoen til en gang i juni og derefter til en gang i januar. Nu kan du nemt se hvorfor vi har årstider. Om vinteren er solen kortere tid over horisonten (vi har kortere dage) og dens højde er aldrig ret stor. </para>
</tip>


</sect1>

