# &kwrite;-håndbogen

&Thad.McGinnis; &Thad.McGinnis.mail;
&Anne-Marie.Mahfouf; &Anne-Marie.Mahfouf.mail;
&Anders.Lund; &Anders.Lund.mail;
&Christoph.Cullmann; &Christoph.Cullmann.mail;
&Lauri.Watts; &Lauri.Watts.mail;
&erik.kjaer.pedersen.role;
2000 2001 &Thad.McGinnis;
2005 &Anne-Marie.Mahfouf; &Anne-Marie.Mahfouf.mail; &Anders.Lund; &Anders.Lund.mail;
&FDLNotice;
2005-12-27
4.5.0

&kwrite; er en teksteditor for &kde;.

KDE KWrite tekst editor

## Indledning

&kwrite; er mere end en teksteditor for &kde;. Den er ment som en editor for programmører og kan betragtes som i hvert fald et delvist alternativ til mere kraftfulde editorer. Den bruges måske bedst sammen med &konqueror; til at gennemse kildefiler af forskellige sprog. &kwrite; fungerer også godt som en simpel teksteditor. En af &kwrite;s hovedegenskaber er farvelagt syntaksfremhævning, som er tilpasset mange forskellige programmeringssprog som f.eks. C/C++, &Java;, Python, Perl, Bash, Modula 2, &HTML; og Ada.

## Det grundlæggende

&kwrite; er meget let at bruge. Enhver som har prøvet at bruge en teksteditor skulle ikke opleve problemer.

### Træk og slip

&kwrite; bruger &kde;'s træk og slip-protokol. Filer kan blive trukket hen og sluppet over &kwrite; fra desktoppen, &konqueror; eller fra et &FTP;-sted åbnet i et af &konqueror;s vinduer.

### Kommandolinje-indstillinger

&kwrite; vil nok oftest blive startet fra &kde;'s programmenu eller fra et desktopikon, men det kan også startes fra kommandolinjeprompten i et terminalvindue. Der er nogle få nyttige parametre tilgængelige, når du starter &kwrite; på denne måde.

#### Angiv en fil

Du kan angive stien og navnet på en bestemt fil for at få &kwrite; til at åbne (eller oprette) filen øjeblikkeligt efter opstarten. Brugen af denne mulighed kunne f.eks. se således ud:

    % kwrite
    /home/myhome/docs/myfile.txt

#### Angiv en fil på internettet

Den ovenfor nævnte metode kan endda også bruges til at åbne en fil fra internettet (hvis du har en aktiv forbindelse på det pågældende tidspunkt). Et eksempel på dette kunne være:

    % kwrite
    ftp://ftp.kde.org/pub/kde/Welcome.msg

#### Andre kommandolinje-parametre

Følgende kommandolinje-hjælpeparametre er tilgængelige:

``kwrite` `--help``

  Dette viser en liste over de mest basale parametre som er tilgængelige fra kommandolinjen.

``kwrite` `--help-qt``

  Dette viser en liste over parametre til at ændre måden hvorpå &kwrite; spiller sammen med &Qt;.

``kwrite` `--help-kde``

  Dette viser en liste over parametre til at ændre måden hvorpå &kwrite; spiller sammen med &kde;.

``kwrite` `--help-all``

  Dette er en liste af kommandolinjeflag

``kwrite` `--author``

  Viser navnene på &kwrite;s forfattere i terminalvinduet.

``kwrite` `--version``

  Viser versionsinformationer for &Qt;, &kde; og &kwrite;. Dette kan du også få frem med `kwrite` `-v`.

``kwrite` `--stdin``

  Gør at &kwrite; læser dokumentets indhold fra standardindtastningen. Dette ligner det almindelige flag `-` som bruges af mange kommandolinjeprogrammer, og lader dig sende uddata fra en kommando til &kwrite; via en pipe.

``kwrite` `--encoding` kodning &URL;`

  Gør at &kwrite; bruger det angivne tegnsæt for dokumentet.

``kwrite` `--line` linje &URL;`

  Går til angiven linje efter at dokumentet er åbnet.

``kwrite` `--column` søjle &URL;`

  Går til angiven søjle efter at dokumentet er åbnet.

### Genvejstaster

Mange af genvejene kan indstilles fra menuen Opsætning. Som standard bruger &kwrite; følgende genveje:

Indsæt | Skift mellem de to tilstande 'Indsæt' og 'Overskriv'. Når editoren er i 'Indsæt'-tilstand vil den tilføje indtastede tegn til teksten mens den skubber al teksten, som står til højre for markøren. I 'Overskriv'-tilstand vil den overskrive tegnet lige til højre for markøren med det indtastede tegn.
Venstre pil | Flyt markøren et tegn til venstre
Højre pil | Flyt markøren et tegn til højre
Pil op | Flyt markøren en linje op
Pil nedad | Flyt markøren en linje ned
Page Up | Flyt markøren en side op
&Alt;Page Up | Forrige bogmærke.
Page Down | Flyt markøren en side ned
&Alt;Page Down | Næste bogmærke.
Backspace | Slet tegnet til venstre for markøren
Hjem | Flyt markøren til begyndelsen af linjen
End | Flyt markøren til slutningen af linjen
Delete | Slet tegnet til højre for markøren (eller vilkårlig valgt tekst)
&Shift;Venstre pil | Markér tekst et tegn til venstre
&Shift;Højre pil | Markér tekst ét tegn mod højre.
F1 | Hjælp
&Shift;F1 | Hvad er dette?
F3 | Find igen
&Shift;F3 | Søg foregående
&Ctrl;A | Markér alt
&Ctrl;&Shift;A | Afmarkér
&Ctrl;&Shift;B | Blokmarkeringstilstand
&Ctrl;B | Sæt et bogmærke
&Ctrl;C | Kopiér den markerede tekst til klippebordet.
&Ctrl;D | Kommentar
&Ctrl;&Shift;D | Afkommentér
&Ctrl;F | Find
&Ctrl;G | Gå til linje...
&Ctrl;I | Indryk markering
&Ctrl;&Shift;I | Afindryk markering
&Ctrl;J | Slå linjer sammen
&Ctrl;N | Nyt dokument
&Ctrl;O | Åbn et dokument
&Ctrl;P | Udskriv
&Ctrl;Q | Afslut - luk den aktive udgave af editoren.
&Ctrl;R | Erstat
&Ctrl;S | Kalder Gem-kommandoen.
&Ctrl;U | Store bogstaver
&Ctrl;&Shift;U | Små bogstaver
&Alt;&Ctrl;U | Indledende stort bogstav
&Ctrl;V | Indsæt teksten fra klippebordet i dokumentet fra det sted hvor markøren står.
&Ctrl;W | Luk
&Ctrl;X | Slet den markerede tekst og kopiér den til klippebordet.
&Ctrl;Z | Fortryd
&Ctrl;&Shift;Z | Annullér fortryd
&Ctrl;- | Kollaps et lokalt niveau
&Ctrl;&Shift;- | Kollaps topniveau
&Ctrl;+ | Ekspandér et lokalt niveau
&Ctrl;&Shift;+ | Ekspandér topniveau
F5 | Genindlæs
F6 | Vis/Skjul ikonkant
F7 | Skift til kommandolinje
F9 | Vis/Skjul foldningsmarkører
F10 | Dynamisk tekstombrydning
F11 | Vis/Skjul linjenumre

## Menuindgange

### Fil-menuen

&Ctrl;N Fil Ny

  Dette starter et nyt dokument i editoren. Hvis der er et aktuelt dokument, som har ikke-gemte ændringer, får du muligheden for at gemme det.

&Ctrl;O Fil Åbn...

  Viser &kde;'s standard-dialog Åbn fil. Brug filvisningen til at vælge den fil du ønsker at åbne, og klik på Åbn for at åbne den. Du kan finde flere oplysninger om &kde;'s Åbn fil-dialog i &kde;'s brugeranvisning.

Fil Åbn nylige

  Dette er en genvej til at åbne de senest gemte dokumenter. Hvis du klikker på dette punkt, kommer der en liste over adskillige af de senest gemte filer. Hvis du klikker på en bestemt fil, vil den blive åbnet i &kwrite; - hvis filen stadig befinder sig det samme sted.

&Ctrl;S Fil Gem

  Dette gemmer det aktuelle dokument. Hvis du allerede har gemt dokumentet, vil dette overskrive den tidligere gemte fil uden at spørge dig om samtykke. Hvis det er første gang du gemmer et nyt dokument, vil 'Gem som'-dialogen (beskrevet nedenfor) fremkomme.

Fil Gem som...

  Dette giver dig mulighed for at gemme et dokument med et nyt filnavn. Det sker vha. fildialogen, som er beskrevet ovenfor i afsnittet Åbnaf denne hjælpefil.

F5 Fil Genindlæs

  Indlæser den aktive fil igen. Denne kommando er nyttigt hvis et andet program eller en anden proces har ændret filen mens den har været åben i &kwrite;.

&Ctrl;P Fil Udskriv...

  Dette åbner en simpel 'Udskriv'-dialog, som giver dig mulighed for at angive hvad, hvor og hvordan der skal udskrives.

Fil Eksportér som HTML...

  Eksportér filen i HTML-format så dokumentet kan vises som en netside.

&Ctrl;W Fil Luk

  Luk nuværende fil med denne kommando. Hvis du har lavet ikke gemte ændringer, kommer du til at få et spørgsmål om du vil gemme ændringerne inden &kwrite; lukker filen.

&Ctrl;Q Fil Afslut

  Dette vil lukke editor-vinduet. Hvis du har mere end én udgave af &kwrite; kørende vha. af menupunkterne Ny visning eller Nyt vindue, vil de ikke blive lukket.

### Redigér-menuen

&Ctrl;Z Redigér Fortryd

  Dette bruges til at eliminere eller vende den nyligste brugerhandling eller -operation om.

&Ctrl;&Shift;Z Redigér Annullér fortryd

  Dette bruges til at annullere eller omgøre den seneste handling, som blev udført vha. Fortryd.

&Ctrl;X Redigér Klip

  Denne kommando sletter den aktuelt markerede tekst og flytter den til klippebordet. Klippebordet er en af &kde;'s usynlige egenskaber. Det giver mulighed for at flytte data på tværs af programmer.

&Ctrl;C Redigér Kopiér

  Dette kopierer den aktuelt markerede tekst til klippebordet, så den kan blive indsat et andet sted. Klippebordet er en af &kde;'s usynlige egenskaber. Det giver mulighed for at flytte data på tværs af programmer.

Redigér Kopiér som HTML

  Dette kopierer teksten som for øjeblikket er markeret til klippebordet som HTML.

&Ctrl;V Redigér Indsæt

  Dette vil indsætte indholdet af klippebordet på det sted hvor markøren står. Klippebordet er en af &kde;'s usynlige egenskaber. Det giver mulighed for at flytte data på tværs af programmer.

&Ctrl;A Redigér Markér alt

  Dette vil markere hele dokumentet. Det kan være nyttigt til at kopiere hele filen til et andet program.

&Ctrl;&Shift;A Redigér Afmarkér

  Afmarkerer den markerede tekst i editoren hvis der er nogen.

&Ctrl;&Shift; B Redigér Blokmarkeringstilstand

  Skifter markeringstilstand. Når markeringstilstanden er "BLOCK", kan du lave lodrette markeringer, f.eks. markere søjle 5 til 10 på linje 9 til 15. Statuslinjen viser markeringstilstandens nuværende status, enten "NORM" eller "BLOCK".

Insert Redigér Overskrivningstilstand

  Veksler mellem at indsætte og overskrive. Når tilstanden er "INDSÆT", indsætter du tegn der hvor markøren befinder sig. Når tilstanden er "ERSTAT" erstatter indskrevne tegn de nuværende tegn hvis markøren er placeret før et tegn. Statuslinjen viser aktuel status af overskriv, enten "INDSÆT" eller "ERSTAT".

&Ctrl;F Redigér Find

  Dette åbner en 'Find'-dialog, som bruges til at angive en tekst som skal findes i dokumentet. Der er et lille tekstfelt til at angive et søgemønster i. Tekstfeltet fungerer samtidig som et kombinationsfelt og ved at klikke på pilen i højre side af feltet, kan du vælge de senest brugt søgemønstre. Du har mulighed for at stille på nogle parametre for at gøre søgningen mere effektiv. Ved at vælge Versalfølsom får du søgningen til at skelne mellem store og små bogstaver. Find baglæns får søgningen til at foregå opad i dokumentet. Sæt kryds i Udvalgt tekst for at begrænse søgeområdet til kun at omfatte den markerede tekst. Hvis du afkrydser Kun hele ord undgår du at søgningen stopper ved ord som indeholder søgemønstret. Sæt kryds i Fra begyndelsen for at få søgningen til begynde fra starten af dokumentet i stedet for at begynde fra markørens position.

F3 Redigér Find næste

  Dette gentager den sidste søgning uden at kalde 'Find'-dialogen.

&Shift;F3 Redigér Find forrige

  Dette gentager den sidste søgning uden at kalde 'Find'-dialogen, men søgningen foregår denne gang baglæns i dokumentet i stedet for fremad.

&Ctrl;R Redigér Erstat...

  Denne kommando åbner 'Erstat'-dialogen. Denne dialog ligner den ovenfor nævnte 'Find'-dialog, men det ekstra tekst-/kombinationsfelt Erstat med er blevet tilføjet. Med denne dialog kan du angive både den tekst, som skal findes, og den tekst, som den fundne tekst skal erstattes med. Hvis du afkrydser den tilføjede valgmulighed Spørg ved erstatning vil &kwrite; spørge dig om bekræftelse før hver enkelt erstatning.

&Ctrl;G Redigér Gå til linje

  Dette åbner 'Gå til linje'-dialogen, som bruges til at flytte markøren til en bestemt linje (angivet med nummer) i dokumentet. Linjenummeret kan skrives direkte i tekstfeltet eller grafisk ved at klikke på op- og ned-pilene på siden af tekstfeltet. Den lille op-pil vil forøge linjenummeret og ned-pilen vil formindske det. Der er også en skyder til højre, som du kan bruge til at vælge hvilken linje i dokumentet, som du ønsker at hoppe til.

### Vis-menuen

Vis-menuen tillader dig at håndtere opsætningen specifikt for den aktive editor, og at håndtere rammer.

Vis Nyt vindue

  Åbner et nyt vindue med samme tekst.

F7 Vis Skift til kommandolinje

  Viser Kate-partens kommandolinje længst nede i vinduet. Skriv "help" på kommandolinjen for at få hjælp, og "help list" for at få en liste med kommandoer.

Vis Sammensætning

  Vælg en skrifttypesammensætning.

F10 Vis Dynamisk linjebrydning

  Tekstlinjerne brydes ved visningens kant på skærmen.

F10 Visa Dynamiske linjebrydningsmarkører

  Vælg når og hvordan dynamiske linjebrydningsmarkører skal vises. Dette er kun tilgængeligt hvis tilvalget Dynamisk linjebrydning er markeret.

Vis Vis statisk linjebrydningsmarkør

  Hvis dette er markeret, tegnes en lodret linje i linjebrydningssøjlen som defineres i Opsætning Indstil editor... i fanebladet Redigering. Bemærk at linjebrydningsmarkøren kun tegnes hvis om du bruger en skrifttype med fast bredde.

F6 Vis Vis ikonkant

  Dette er et tilvalg som skifter. Hvis det aktiveres, vises ikonkanten for den aktive editor, og omvendt.

F11 Vis Vis linjenumre

  Dette er et tilvalg som skifter. Hvis det aktiveres, vises et felt med linjenumre langs venstrekanten på den aktive editor, og omvendt.

Vis Vis rullebjælkemarkeringer

  Hvis dette er markeret viser visningen markeringer på den lodrette rullebjælke.

F9 Skjul foldemarkører

  Hvis dette er markeret, skjules markeringer for kodefoldning.

Kodefoldning
  Ctrl Shift- Fold topniveau sammen

    Fold alle topniveauområder i dokumentet sammen.

  Ctrl Shift+ Ekspandér topniveau

    Ekspandér alle topniveauområder i dokumentet.

  Ctrl - Fold et lokalt niveau sammen

    Fold området nærmest markøren sammen.

  Ctrl + Ekspandér et lokalt niveau

    Ekspandér området nærmest markøren.

### Bogmærker-menuen

&Ctrl;B Bogmærker Nyt bogmærke

  Tilføjer eller fjerner et bogmærke på den nuværende linje i det aktive dokument (hvis det allerede findes, fjernes det, ellers tilføjes det).

Bogmærker Ryd alle bogmærker

  Denne kommando fjerner alle bogmærker fra dokumentet og fjerner dermed også bogmærkelisten i bunden af denne menu.

Alt Page Up Bogmærker Foregående

  Dette flytter markøren til begyndelsen af den første linje ovenfor med et bogmærke. Menupunktets tekst indeholder linjenummer og den indledende tekst på linjen. Dette punkt er kun tilgængeligt når der findes et bogmærke på en linje ovenfor markøren.

Alt Page Down Bogmærker Næste

  Dette flytter markøren til begyndelsen af næste linje med et bogmærke. Menupunktets tekst indeholder linjenummer og den indledende teksten på linjen. Dette punkt er kun tilgængeligt når der findes et bogmærke på en linje nedenfor markøren.

I bunden af denne menu, er der en bogmærkeliste, hvis der er nogle bogmærker tilgængelige for det aktive vindue.

### Værktøjsmenuen

Værktøjer Skrivebeskyttet tilstand

  Indstiller nuværende dokument til skrivebeskyttet tilstand. Dette forhindrer tilføjelse af al tekst og alle ændringar af dokumentets formatering.

Værktøjer Filtype

  Vælg det filtypesystem som du foretrækker for det aktive dokument. Dette overskriver den globale filtypetilstand som indstillet i Opsætning Indstil editor... i fanebladet Filtyper, men kun for nuværende dokument.

Værktøjer Fremhævning

  Vælg den fremhævningssystem som du foretrækker for det aktive dokumentet. Dette overskriver den globale farvelægningstilstand som indstillet i Opsætning Indstil editor..., men kun for nuværende dokument.

Værktøjer Indrykning

  Vælg den indrykningstil som du vil have for det aktive dokumentet. Dette overskriver den globale indrykningstilstand som indstillet i Opsætning Indstil editor..., men kun for det aktuelle dokument.

Værktøjer Tegnsæt

  Du kan overskrive det standardtegnsæt som er indstillet i Opsætning Indstil editor... i fanebladet Åbn/Gem for at angive et andet tegnsæt for det aktuelle dokument. Tegnsættet du indstiller her er kun gyldigt for nuværnede dokument.

Værktøjer Linjeslut

  Vælg den linjesluttilstand som du foretrækker for det aktive dokument. Dette overskriver over den globale linjeslutstilstand som indstillet i Opsætning Indstil editor..., men kun for det aktuelle dokument.

Værktøjer Stavning...

  Dette starter stavekontrol-programmet - et program som er lavet til at hjælpe dig med at fange og rette stavefejl. Når du klikker på dette punkt, starter stavekontrollen og en tilhørende dialog fremkommer hvorfra du kan kontrollere processen. Der er fire indstillinger i midten af dialogen og deres respektive etiketter er lige til venstre for dem. De tre er (startende fra oven):

  Ukendt ord:

    Her indikerer stavekontrollen det ord, som på det aktuelle tidspunkt er i søgelyset. Det sker når stavekontrollen støder på et ord, som ikke står i dens ordbog. Ordbogen er en fil som indeholder en liste over korrekt stavede ord, med hvilken den sammenligner hvert ord i editorens dokument.

  Erstat med:

    Hvis stavekontrollen har nogle lignende ord i sin ordbog, vil det første blive skrevet i dette tekstfelt. Du kan acceptere forslaget, skrive din egen rettelse eller vælge et andet forslag fra det næste felt.

  Foreslåede ord

    Stavekontrollen kan her vise nogle mulige erstatninger for det aktuelle ord. Klik på et af disse ord for at flytte det op i tekstfeltet Erstatning ovenfor.

  Sprog:

    Hvis du har installeret flere ordbøger, kan du vælge her hvilken ordbog/sprog der skal bruges.

  I dialogens højre side er der 5 knapper som giver dig mulighed for at kontrollere stavekontrolprocessen. De er:

  Tilføj til ordbog

    Hvis du trykker på denne knap, vil ordet i tekstfeltet Ord stavet forkert blive tilføjet til stavekontrollens ordbog. Det betyder at stavekontrollen i fremtiden altid vil betragte dette ord som værende stavet korrekt.

  Erstat

    Denne knap får stavekontrollen til at erstatte det pågældende ord i dokumentet med det ord, som står i tekstfeltet Erstatning.

  Erstat alle

    Denne knap gør at kontrollen ikke kun udskifter det nuværende ukendte ord men også automatisk gør samme udskiftning for alle andre forekomster af dette ukendte ord i dokumentet.

  Ignorér

    Ved at aktivere denne knap vil kontrollen fortsætte uden at lave ændringer.

  Ignorér alle

    Denne knap beder kontrollen om ikke at gøre noget med det nuværende ukendte ord og springe over alle andre forekomster af samme ord.

    Dette gælder kun for den aktuelle gennemgang af dokumentet. Hvis du kører stavekontrollen igen senere, vil den stoppe ved det samme ord igen.

  Tre yderligere knapper findes vandret langs bunden af stavekontrollens dialog. De er:

  Hjælp

    Dette vil fremkalde &kde;s hjælpesystem, startende med hjælpesiderne til &kwrite; (dette dokument).

  Færdig

    Denne knap afslutter stavekontrolprocessen og vender tilbage til dokumentet.

  Annullér

    Denne knap annullerer stavekontrolprocessen, alle ændringer glemmes, og du vender tilbage til dokumentet.

Værktøjer Stavning (fra markør)...

  Dette aktiverer programmet for stavekontrol, men det starter hvor markøren findes i stedet for fra begyndelsen af dokumentet.

Værktøjer Stavekontrol af markering...

  Stavekontrollerer den nuværende markering.

&Ctrl;I Værktøjer Indryk

  Dette forøger indrykningen af afsnittet med ét trin. Størrelsen af dette trin afhænger af Indryk-indstillingerne.

&Ctrl;&Shift;I Værktøjer Afindryk

  Dette formindsker afsnittets indrykning med ét trin. Størrelsen af dette trin afhænger af Indryk-indstillingerne.

Værktøjer Ryd indrykning

  Dette renser indrykningen for nuværende markering eller for linjen hvor markøren for øjeblikket befinder sig. At rense indrykningen forsikrer dig om at den markerede tekst følger den indrykningstilstand du valgte.

Værktøjer Justér

  Gør at nuværende linje eller markerede linjer omjusteres med indrykningstilstand og indrykningsindstillingerne i dokumentet.

&Ctrl;D Værktøjer Kommentar

  Dette tilføjer et mellemrum til begyndelsen af den linje, hvor markøren er placeret eller til begyndelsen af de markerede linjer.

&Ctrl;&Shift;D Værktøjer Fjern kommentar

  Dette fjerner ét mellemrum (hvis der er nogen) fra begyndelsen af den linje, hvor markøren er placeret eller fra begyndelsen af de markerede linjer.

&Ctrl;U Værktøjer Store bogstaver

  Ændr den markerede tekst eller bogstaverne efter markøren til store bogstaver.

&Ctrl;&Shift;U Værktøjer Små bogstaver

  Ændr den markerede tekst eller bogstaverne efter markøren til små bogstaver.

&Alt;&Ctrl;U Værktøjer Inledande stor bogstav

  Ændr den markerede tekst eller nuværende ord til store bogstaver.

&Ctrl;J Værktøjer Forbind linjer

  Kombinerer markerede linjer, eller den nuværende linje og linjen under den med et blankt tegn som adskiller. Indledende eller efterfølgende blanke tegn fjernes for kombinerede linjer i de ender som påvirkes.

Værktøjer Bryd linjer mellem ord i dokumentet

  Udfører statisk linjebrydning for hele dokumentet. Dette betyder at en ny tekstlinje automatisk begynder når den nuværende linjen overskrider længden som angives af tilvalget Bryd linjer ved: i fanebladet Redigering i Opsætning Indstil editor....

### Opsætningsmenuen

Opsætning Vis værktøjslinje

  Når dette er afkrydset, vil en flytbar værktøjslinje blive vist. Den indeholder genvejsknapper til de mest brugte kommandoer. Når det ikke er afkrydset vil værktøjslinjen være skjult.

Opsætning Vis statuslinje

  Når dette er afkrydset, vil en statuslinje blive vist i bunden af editoren. Den indeholder oplysninger om det aktuelle dokuments status. Hvis dette punkt ikke er afkrydset, vil statuslinjen være skjult.

Opsætning Vis sti

  Når dette er afkrydset, bliver det aktuelle dokuments sti (placering i filsystemet) vist i titellinjen. Vist det ikke er afkrydset, vil stien være skjult.

Opsætning Indstil editoren...

  Dette menupunkt åbner en dialog hvor mange forskellige indstillinger kan blive justeret.

Opsætning Vælg editor...

  Vælg den standardtekstredigeringskomponent som du vil bruge i &kwrite;. Du kan vælge Systemstandard, Indlejrbar avanceret teksteditor eller &Qt; Designer-baseret teksteditor (observér at &Qt; Designer-baseret teksteditor kun er tilgængelig hvis du har installeret KDevelop på systemet). Hvis du vælger Systemstandard, følger &kwrite; dine ændringer i kontrolcentret. Alle andre indstillinger sætter denne indstilling ud af kraft.

Opsætning Indstil genveje...

  Denne kommando åbner en dialog, hvor du kan ændre genveje. Et vindue øverst i dialogen viser en liste over tilgængelige kommandoer (handlinger). Nedenunder er der tre radioknapper. Du kan vælge mellem Ingen tast , Standardtast, og Personlig tast. (Bemærk, at et sæt af radioknapper kun tillader at én af de tilgængelige muligheder er valgt - på samme måde som knapperne på en bilradio kun tillader valget af én forudindstillet station. Radioknappen 'Standardtast' er i øvrigt kun tilgængelig for de kommandoer som faktisk har en standardgenvej.) Hvis du vælger muligheden 'Personlig tast', bliver den store knap nede til højre aktiveret. Du kan nu indtaste den kombination af taster, som du vil bruge som genvej for den pågældende handling. Hvis du f.eks. har valgt 'Om &kde;' i listen over handlinger, og klikker på 'Personlig tast', kan du trykke på &Ctrl;, &Alt; og K-tasten på tastaturet. Det betyder nu, at hver gang du fremover holder &Ctrl;- og &Alt;-tasterne nede og trykker K (mens du bruger &kwrite;), vil 'Om &kde;'-dialogen blive fremkaldt.

Opsætning Indstil værktøjslinjer...

  Dette åbner den dialog, hvor værktøjslinjen kan blive indstillet. Du kan vælge hvilke genvejsknapper, som skal vises på værktøjslinjen. I et vindue til venstre vises en liste over mulige handlinger, som kan placeres på værktøjslinjen. I et vindue til højre kan du se alle de handlinger, som allerede er på værktøjslinjen. Imellem de to vinduer er der et sæt af fire pileknapper, som bruges til at manipulere valgene. Højre-pilen flytter den markerede handling fra den venstre liste over i den højre liste, dvs. at genvejen bliver tilføjet til værktøjslinjen. Venstre-pilen gør det modsatte. Den fjerner den markerede handling i listen til højre fra værktøjslinjen. Op- og ned-pilene bruges til at ændre den markerede handlings position i listen til højre, hvilket ændrer dens placering på værktøjslinjen.

### Hjælpemenuen

&help.menu.documentation;

## Indstil &kwrite;

Når du vælger Opsætning Indstil editor... fra menuen, fremkommer dialogen 'Indstil editor'. Denne dialog kan bruges til at ændre forskellige ting. De indstillinger, som du har mulighed for at ændre varierer efter hvilken kategori du vælger fra den lodrette liste til venstre. Langs bunden af dialogen er der 3 knapper, som du bruger til at kontrollere processen.

Du kan starte Hjælp-systemet, acceptere indstillingerne med O.k.-knappen eller annullere processen med Annullér-knappen. Kategorierne Farver, Skrifter, Indryk, Markér, Redigér, Stavning og Fremhævning er forklaret detaljeret i det følgende.

### Udseende

Tekstombrydning
  Dynamisk tekstombrydning

    Hvis dette markeres, brydes tekstlinjer ved vinduets kant på skærmen.

  Dynamiske linjebrudmarkører

    Vælg når indikering af dynamisk linjebrud skal vises.

  Justér dynamisk linjebrudte linjer til indrykningsdybden:

    Aktiverer at dynamisk linjebrudte linjer justeres lodret til den første linjes indrykningsniveau. Dette kan hjælpe til at gøre kode og mærker mere læsbare.

    Desuden tillader dette dig at indstille en maksimal bredde af skærmen, som et procenttal. Derefter justeres dynamisk linjebrudte linjer ikke længere lodret. Ved 50 % vil eksempelvis linjer hvis indrykningsdybde er mere end 50 % af skærmens bredde ikke få nogen lodret justering for efterfølgende brudte linjer.

Kodefoldning
  Vis foldemarkører (om tilgængelige)

    Hvis dette er markeret, viser nuværende visning markeringer for kodefoldning, hvis kodefoldning er tilgængelig.

Kanter
  Vis ikonkant

    Hvis dette er markeret, ser du en ikonkant til venstre. Ikonkanten viser for eksempel bogmærkemarkeringer.

  Vis linjenumre

    Hvis dette er markeret, ser du linjenumre til venstre.

  Vis rullebjælkemarkeringer

    Hvis dette er markeret viser nuværende visning markeringer på den lodrette rullebjælke. Markeringerne viser for eksempel bogmærker.

Sortér menuen Bogmærker

  Efter position

    Bogmærkerne ordnes ifølge linjenummeret hvor de er placerede.

  Efter oprettelse

    Hvert nyt bogmærke tilføjes længst nede, uafhængig af hvor det er placeret i dokumentet.

Vis indrykningslinjer

  Hvis dette er markeret, viser editoren lodrette linjer for at hjælpe til med at identificere indrykkede linjer.

### Skrifttype og farver

Denne side i dialogen tillader dig at indstille alle skrifttyper og farver i alle farvesammensætninger du har, samt oprette nye sammensætninger eller fjerne eksisterende. Hvert system har en indstilling af farver, skrifttype, normal tekststil og markeringstekststil.

&kwrite; vælger systemet som for øjeblikket er aktivt i forvejen for dig. Hvis du vil arbejde med et andet system begynd med at vælge det i dropned-feltet System.

#### Farver

Tekstområdets baggrund
  Normal tekst

    Dette er standardbaggrunden for redigeringsområdet. Det vil være den dominerende farve i redigeringsområdet.

  Markeret tekst

    Dette er baggrunden for markeret tekst. Standardværdien er den globale markeringsfarve, som er indstillet i farveindstillingerne i &kde;.

  Nuværende linje

    Indstil farven for nuværende linje. At indstille den til noget anderledes sammenlignet med den normale tekstbaggrund hjælper til med at holde fokus på nuværende linje.

  Bogmærke

    Dette dropned-felt lader dig indstille overlægningsfarver for diverse typer af markeringer. Farverne blandes ind i en markeret linjes baggrundsfarve, så en aktuel linje med flere markeringer har en baggrund som er en blanding af flere farver. Markeringsfarverne bruges også hvis du aktiverer visning af markeringer på rullebjælken.

Yderligere elementer
  Baggrund for venstre kant

    Denne farve bruges for markeringer, linjenumre og foldningsmarkørkanter til venstre i redigeringsvisningen når de vises.

  Linjenumre

    Denne farve bruges til at vise linjenumre til venstre i visningen når de vises.

  Farvelæg parenteser

    Denne farve bruges til at markere baggrunden for matchende parenteser.

  Tekstombrydningsmarkører

    Denne farve bruges til at tegne et mønster til venstre for linjer med dynamisk linjebrud når de er lodret justerede, samt for statiske linjebrudsmarkører.

  Tabulatormarkører

    Denne farve bruges til at vise indikering af blanke tegn når det er aktiveret.

#### Skrifttyper

Her kan du vælge skrifttyperne for sammensætningen. Du kan vælge blandt alle skrifttyper som er tilgængelige på systemet, og indstille standardstørrelse. En eksempeltekst vises længst nede i dialogen, så du kan se effekten af dine valg.

#### Normal tekststil

Den normale tekststil arves af farvelægningstekststilene, hvilket gør det muligt for editoren at vise tekst på en meget konsekvent måde, for eksempel bruger kommentartekst samme stil i næsten alle tekstformater som Kate kan farvelægge.

Navnet i listen med stile bruger stilen som er indstillet for objektet, hvilket giver en umiddelbar forhåndsvisning når en stil indstilles.

Hver stil lader dig vælge fælles egenskaber samt forgrunds- og baggrundsfarver. For ikke at bruge en baggrundsfarve, højreklik og brug den sammenhængsafhængige menu.

#### Farvelægningstekststil

Her kan du redigere tekststilen som bruges af en bestemt farvelægningsdefinition. Editoren vælger farvelægningen som bruges af nuværende dokument i forvejen. For at arbejde med en anden farvelægning, vælges en i dropned-feltet ovenfor listen med stile.

Navnet i listen med stile bruger stilen som er indstillet for objektet, hvilket giver en umiddelbar forhåndsvisning når en stil indstilles.

Hver stil lader dig vælge fælles egenskaber samt forgrunds- og baggrundsfarver. For ikke at bruge en baggrundsfarve, højreklik og brug den sammenhængsafhængige menu. Desuden kan du se om en stil er den samme som den standardstilen for objektet, og indstille den til det hvis den ikke er det.

Du vil bemærke at mange farvelægninger indeholder andre farvelægninger repræsenterede af grupper i stillisten. De fleste farvelægninger importerer for eksempel farvelægningen Alerts, og mange kildekodeformater importerer farvelægningen Doxygen. Redigering af farver i grupperne påvirker kun stilene når de bruges i det redigerede farvelægningsformat.

### Markør og markering

Flytning af tekstmarkør
  Smart hjem

    Når det er markeret, hopper markøren over blanke tegn og går til begyndelsen af linjens tekst når tasten Home trykkes ned.

  Ombryd markør

    Når det er aktivt, og indsætningsmarkøren flyttes med tasterne Venstre og Højre går den til foregående eller næste linje og begyndelsen eller slutningen af linjen, på samme måde som de fleste editorer.

    Når det er inaktivt, kan indsætningsmarkøren ikke flyttes til venstre for linjens begyndelse, men den kan flyttes forbi linjens slutning, hvilket kan være meget praktisk for programmører. Når dette er aktivt, og markøren flyttes forbi slutningen af en linje (til højre) med piletasterne, gør det at den hopper ned til begyndelsen af næste linje. På lignende måde, hvis markøren flyttes forbi begyndelsen af en linje (til venstre) hopper den op til slutningen af foregående linje. Når dette er inaktivt, og markøren flyttes til højre forbi linjens slutning gør det kun at den fortsætter vandret på samme linje, og et forsøg på at flytte den til venstre forbi begyndelsen af linjen gør ingenting.

  Page Up og Page Down flytter markøren

    Denne mulighed ændrer markørens opførsel for tryk på Page Up- eller Page Down-tasterne. Hvis dette ikke er valgt, så vil tekstmarkøren beholde dens relative placering indenfor den synlige tekst i &kwrite; mens ny tekst bliver synlig, som følge af operationen. Så hvis markøren er i midten af den synlige tekst når operationen udføres, så vil den blive dér (undtagen når man kommer til begyndelsen eller slutningen). Med muligheden aktiveret, vil det første tastetryk få markøren til at flytte til enten toppen eller bunden af den synlige tekst, mens en ny side af teksten bliver vist.

  Centrér markør automatisk (linjer):

    Angiver antal linjer som beholdes synlige ovenfor og under markøren om muligt.

Markeringstilstand
  Normal

    Markeringer overskrives af indskrevet tekst, og forsvinder når markøren flyttes.

  Persistent

    Markeringer forbliver også efter markøren flyttes og tekst skrives in.

### Redigering

Tabulatorer
  Indsæt mellemrum i stedet for tabulatorer

    Når dette er aktiveret, indsætter editoren et beregnet antal mellemrum ifølge positionen i teksten og indstillingen `tab-width` når du trykker på tabulatortasten.

  Vis tabulatorer

    Når dette er markeret viser &kwrite; en lille prik som en synlig repræsentation af tabulatortegn.

    Dette gør også at prikker tegnes for at angive efterfølgende blanke tegn. Det vil blive rettet i en fremtidig version af &kwrite;.

  Tab-bredde

    Hvis Erstat tabs med mellemrum er valgt, vil denne indgang bestemme antallet af mellemrum, med hvilke en tab automatisk erstattes.

Statisk tekstombrydning

  Tekstombrydning er en egenskab som betyder, at der startes på en ny linje med tekst og at markøren flyttes (ombrydes) til begyndelsen af denne nye linje. &kwrite; vil automatisk starte en ny linje med tekst, når den aktuelle linje når den længde som er angivet ved 'Ombryd ord ved:'-indstillingen.

  Aktivér statisk tekstombrydning

    Slå til eller fra for statisk linjebrud.

  Vis statisk linjebrydningsmarkør (hvis passende)

    Hvis dette er markeret, tegnes en lodret linje i linjebrydningssøjlen som defineres i Opsætning Indstil editor... i fanebladet Redigering. Bemærk at linjebrydningsmarkøren kun tegnes hvis om du bruger en skrifttype med fast bredde.

  Ombryd ord ved:

    Hvis Tekstombrydning er valgt, vil denne indgang bestemme længden (i tegn) hvor en ny linje automatisk startes.

Fjern efterfølgende mellemrum

  &kwrite; vil automatisk eliminere ekstra mellemrum for enden af linjer med tekst.

Auto-parenteser

  Når brugeren skriver en venstre-parentes ([, ( eller {) vil &kwrite; automatisk skrive højreparentesen (}, ) eller ]) til højre for markøren.

Maksimalt antal fortryde-trin:

  Her kan du angive det antal trin, som &kwrite; vil gemme i hukommelsen til at fortryde tasteslag og handlinger. Det betyder at jo større antal trin, jo mere hukommelse vil &kwrite; bruge til dette. Hvis man sætter denne indgang til 10 betyder det at brugeren kan vende mindst 10 operationer tilbage, dvs.i>, klikke på fortryd-knappen 10 gange og opnå resultater.

Smart søgning af tekst fra:

  Dette afgør hvor &kwrite; henter søgteksten (den skrives automatisk ind i dialogen Søg tekst):

  - Ingensteder: Gæt ikke søgeteksten.

  - Kun markering: Brug nuværende markering om tilgængelig.

  - Markering, derefter nuværende ord: Brug nuværende markering om tilgængelig, ellers brug nuværende ord.

  - Kun nuværende ord: brug ordet som markøren for øjeblikket findes i, om tilgængeligt.

  - Nuværende ord, derefter markering: Brug nuværende ord om tilgængeligt, brug ellers nuværende markering.

  Bemærk at for alle ovenstående alternativer, hvis en søgestreng ikke er bestemt eller kan bestemmes, går dialogen tilbage i Søg tekst til den seneste søgetekst.

### Indrykning

Automatisk indrykning
  Indrykningstilstand:

    Vælg den automatiske indrykningstilstand som du normalt vil bruge. Du anbefales stærkt at bruge `Ingen` eller `Normal` her, og bruge indstilling af filtyper for at indstille andre indrykningstilstande for tekstformater såsom C/C++ kode eller &XML;.

  Indsæt indledende Doxygen "*" ved indskrivning

    Indsæt automatisk et indledende "*" når tekst skrives ind inde i en kommentar i Doxygen-stil. Denne indstilling aktiveres kun når den er anvendelig.

Indrykning med mellemrum
  Brug mellemrum i stedet for tabulator for at indrykke

    Dette erstatter tabulatortegn med det antal mellemrum som indstilles med Antal mellemrum: nedenfor.

  Emacs-lignende blandet tilstand

    Brug en blanding af tabulatortegn og mellemrum til indrykning.

  Antal mellemrum

    Indstil det antal mellemrum du vil bruge til indrykning når du markerer Brug mellemrum i stedet for tabulator til at indrykke ovenfor.

Behold indrykningsprofil

  Når dette er markeret, afindrykker editoren ikke linjer yderligere i en markering når linjen med mindst indrykning bliver afindrykket. Hvis du sommetider afindrykker blokke med indrykket kode, kan dette være til hjælp.

Behold ekstra mellemrum

  Indrykninger på mere end det valgte antal mellemrum vil ikke blive forkortet.

Taster at bruge
  Tab-taste indrykker

    Dette tillader at Tab-tasten bruges til at indrykke.

  Backspace-taste indrykker

    Dette tillader at Backspace-tasten bruges til at indrykke.

Tabulatortasttilstand hvis ingenting markeret
  Indsæt indrykningstegn

    Dette tillader at Tab-tasten indsætter indrykningstegn.

  Indsæt tabulatortegn

    Dette lader tabulatortasten indsætte et tabulatortegn.

  Indryk nuværende linje

    Dette tillader at Tab-tasten bruges til at indrykke nuværende linje.

### Åbn/Gem

Filformat
  Tegnsæt:

    Dette indstiller standardtegnsæt for dine filer.

  Linjeslut:

    Vælg linjeslutstilstanden du foretrækker for det aktive dokument. Du kan vælge blandt &UNIX;, DOS/&Windows; eller MacIntosh.

  Automatisk detektering af linjeslut

    Markér dette hvis du ønsker at editoren automatisk skal detektere linjesluttype. Den første linjesluttype som findes bruges for hele filen.

Hukommelsesbrug
  Maksimalt antal indlæste blokke pr fil:

    Editoren indlæser angivet antal tekstblokke (med omkring 2048 linjer) i hukommelsen. Hvis filstørrelsen er større end dette, veksles andre blokke ud til disken og indlæses transparent efter behov.

    Dette kan forårsage små forsinkelser ved navigering i dokumentet. Et større antal blokke øger redigeringshastigheden på bekostning af hukommelse.

    Vælg blot det størst mulige antal blokke for normal brug: begræns det kun hvis du har problemer med hukommelsesforbrug.

Automatisk oprensning ved indlæs eller gem
  Fjern afsluttende mellemrum

    Editoren fjerner automatisk ekstra mellemrum i slutningen af tekstlinjer når filen indlæses eller gemmes.

Mappeindstillingfil
  Søgedybde for indstillingsfil:

    Editoren søger det angivne antal mappeniveauer opad efter en &kwrite; indstillingsfil og indlæser indstillingslinjen fra den.

Sikkerhedskopi når der gemmes

  Sikkerhedskopiering når du gemmer gør at &kwrite; kopierer filen på disk til <prefix><filnavn><suffix> inden ændringerne gemmes. Endelsen har standardværdien ~ og præfikset er normalt tomt.

  Lokale filer

    Markér dette hvis du vil have sikkerhedskopier af lokale filer når du gemmer.

  Eksterne filer

    Markér dette hvis du vil have sikkerhedskopier af fjernfiler når du gemmer.

  Præfiks

    Indtast præfikset som skal tilføjes i begyndelsen af den sikkerhedskopierede fils navn.

  Suffiks

    Indtast endelsen som skal tilføjes sidst i den sikkerhedskopierede fils navn.

### Fremhævning

Denne gruppe af tilvalg bruges til at indstille farvelægningsstil for hver type af programmeringssprog. Alle ændringer du gør i andre områder af dialogen gælder kun denne type.

Farvelæg:

  Dette bruges til at vælge sprogtype at indstille.

Informationer

  Vis egenskaber for syntaksfremhævningsregler for det valgte sprog: forfatterens navn og licens.

Egenskaber
  Filendelser:

    Dette er listen med filendelser som bruges til at afgøre hvilke filer som skal fremhæves med den nuværende syntaksfremhævningstilstand.

  Mime-typer:

    At klikke på guideknappen viser en dialog med en liste over alle tilgængelige Mime-typer at vælge blandt.

    Indgangen Filendelser redigeres også automatisk.

  Prioritet:

    Indstil prioritet for fremhævningsreglen.

Download...

  Klik på denne knap for at hente nye eller opdaterede syntaksfremhævningsbeskrivelser fra &kate;s hjemmeside.

### Filtyper

Denne side lader dig sætte standardindstillinger for dokumenter med angivne Mime-typer ud af kraft. Når editoren indlæser et dokument, kontrollerer den om det matcher filmasken eller Mime-typerne for en af de definerede filtyper, og hvis dette er tilfældet tillempes variablerne som er definerede.

Filtype:

  Filtypen med højeste prioritet er den som vises først i dropned-feltet. Hvis flere filtyper findes, angives de også.

  Ny

    Dette bruges for at oprette en ny filtype. Efter du har klikket på knappen, bliver felterne nedenfor tomme og du kan udfylde de egenskaber du vil have for den nye filtype.

  Slet

    For at fjerne en eksisterende filtype, markeres den i dropned-listen og der trykkes på Delete-knappen.

Egenskaber for nuværende filtype

  Filtypen med højeste prioritet er den som vises først i dropned-feltet. Hvis flere filtyper findes, angives de også.

  Navn:

    Filtypens navn er teksten i det tilsvarende menupunkt. Navnet vises i menuen Værktøjer Filtype.

  Afsnit:

    Afsnitnavnet bruges til at organisere filtyper i menuer. Det bruges også i menuen Værktøjer Filtype.

  Variabler:

    Denne streng lader dig indstille &kwrite;s indstillinger for filer som vælges af denne Mime-type ved at bruge variabler i &kwrite;. Du kan indstille næsten alle indstillingstilvalg, såsom fremhævning, indrykningstilstand, kodning, osv.

    For en fuldstændig liste med kendte variabler, se håndbogen.

  Filendelser:

    Jokertegnmasken lader dig vælge filer ifølge filnavn. En typisk maske bruger en stjerne og filendelsen, for eksempel `*.txt; *.tekst`. Strengen er en liste med masker adskilte af semikolon.

  Mime-typer:

    Viser en guide som hjælper dig med enkelt at vælge Mime-typer

  Prioritet:

    Indstiller en prioritet for filtypen. Hvis mere end en filtype vælger samme fil, bruges den med højeste prioritet.

### Genvejstaster

Her kan du ændre indstillingen af genvejstaster. Vælg en handling og klik på Egen hvis du vil have en anden genvejstast for denne handling.

Søgelinjen lader dig lede efter en specifik handling og se dens tilsvarende genvejstast.

### Plugin

Dette faneblad viser alle tilgængelige plugin, og du kan markere dem du vil bruge. Når et plugin er markeret, aktiveres knappen Indstil og du kan klikke på den for at indstille det markerede plugin.

## Medvirkende og licens

&kwrite; er copyright 2001 af &kate;-holdet.

Baseret på den originale &kwrite;, som var copyright 2000 af Jochen Wilhelmy digisnap@cs.tu-berlin.de

Bidragydere:

- &Christoph.Cullmann; &Christoph.Cullmann.mail;

- Michael Bartl michael.bartl1@chello.at

- Phlip phlip_cpp@my-deja.com

- &Anders.Lund; &Anders.Lund.mail;

- Matt Newell newellm@proaxis.com

- &Joseph.Wenninger; &Joseph.Wenninger.mail;

- Jochen Wilhely digisnap@cs.tu-berlin.de

- &Michael.Koch; &Michael.Koch.mail;

- &Christian.Gebauer; &Christian.Gebauer.mail;

- &Simon.Hausmann; &Simon.Hausmann.mail;

- Glen Parker glenebob@nwlink.com

- Scott Manson sdmanson@altel.net

- &John.Firebaugh; &John.Firebaugh.mail;

Original dokumentation af &Thad.McGinnis; &Thad.McGinnis.mail;

Opdateret af &Anne-Marie.Mahfouf; &Anne-Marie.Mahfouf.mail; og &Anders.Lund; &Anders.Lund.mail;

Denne version af &kwrite;-håndbogen er baseret på den oprindelige udgave af &Cristian.Tibirna; &Cristian.Tibirna.mail;

Konverteret til docbook/korrekturlæst af &Lauri.Watts; &Lauri.Watts.mail;

&erik.kjaer.pedersen.credit; &underFDL; &underGPL;
&documentation.index;