# Leitnant Skat

Martin Heni

    martin@heni-online.de

Mike McBride Korrigeerija

    mpmcbride7@yahoo.com

Marek Laane

    bald@starman.ee

Tõlge eesti keelde
2003-09-16
0.09.01

See käsiraamat kirjeldab &lskat;i versiooni 0.9.1

KDE tdegames mäng kaardimäng skatt leitnant lskat

## Ülevaade

Leitnant Skat (saksa keeles Offizierskat) on kahe mängijaga kaardimäng. Seda mängitakse täpselt skati reeglite järgi, kuid kuna mängijaid on kaks, on ka reeglid mõnevõrra lihtsustatud.

Mõlemal mängijal on enda ees valik kaarte, pooled avatud, pooled varjatud. Mõlemad püüavad võita enam kui 60 punkti kokku võimalikust 120 punktist. 16 käiguga on kõik kaardid käidud ning mäng läbi.

## Reeglid

Trumbimast on juhuslikult valitud. See on näha tillukese mastimärgina skoorivälja ülemises paremas nurgas. Ka kõik neli soldatit käivad trumbi eest ja ei kuulu seepärast oma masti koosseisu. Teisisõnu - kui trump on ärtu, siis on trumbiks kõik seitse ärtut ning neli soldatit, kokku on seega 11 trumbikaarti.

Risti soldatit ei arvestata ristiks, vaid trumbiks.

Eriline trumbivõimalus on grand. Sellises mängus ei ole ükski mast trump ning trumbiks on vaid neli soldatit. Sellist võimalust näidatakse seda soldatipea märgiga skooriväljal.

Mõlemal mängijal on 16 kaarti. Kaheksa neist on varjatud, kaheksa avatud. Mängu alustaja võib käia suvalise avatud kaardi.

Teisel mängijal on järgmised võimalused:

1. Tal on avatud kaartide seas samast mastist kaart. Sellisel juhul peab ta selle käima. Tihi võidab tugevama kaardi omanik (tugevusi vaata allpool).

2. Tal ei ole samast mastist kaarti. Siis võib käia suvalise kaardi. Kui see on trump, saab teine mängija tihi endale, muidu läheb tihi esimesele mängijale.

Kui käidud kaardi all oli seni varjatud kaart, saab see nüüd avatuks.

Tihi võitnud mängija teeb järgmise käigu.

Kaartide tugevus (tugevamast nõrgemani):

- Risti soldat
- Poti soldat
- Ärtu soldat
- Ruutu soldat
- Äss
- Kümme
- Kuningas
- Emand
- Üheksa
- Kaheksa
- Seitse

Tihi võitnud mängija lisab nende väärtuse oma skoorile. Kaartide väärtused on järgmised:

Kaart | Väärtus
--- | ---
Äss | 11
Kümme | 10
Kuningas | 4
Emand | 3
Soldat | 2
Üheksa | 0
Kaheksa | 0
Seitse | 0

### Hindamine

Mäng on võidetud, kui mängija kogub üle 60 punkti. Kui mõlemal mängijal on 60 punkti, jääb mäng viiki.

Punktid | Skoor
--- | ---
60 | 1
61...90 | 2
91...119 | 3
120 | 4

## Võrgumäng

Mängu saab mängida ka teise arvutiga üle võrgu. Selleks peavad mõlema arvuti taga olijad valima ühe värvi kohalikule ja ühe võrgus mängijale. Kes millise poole valib, ei ole oluline. Tegelikult pole oluline isegi see, kui mõlemad langetavad valiku ühe ja sama poole kasuks, sest selle vahetab mäng ise automaatselt ümber.

Üks arvutitest toimib serverina ja ainult see saab võrgumängu algatada. Kõik selle mänguandmed kantakse üle ka kliendile. Arvuti on sunnitud hakkama serveriks, kui sa ei määra võrgudialoogis serveri nime. See dialoog ilmub siis, kui otsustad käivitada uue võrgumängu. Kliendina tuleb sisestada selle masina nimi, kus server töötab. Tavaliselt ei ole vajadust muuta pordi numbrit, kuid sinna võib sisestada iga kehtiva pordinumbri.

## Menüüd

### Menüü Mäng

&Ctrl;N Mäng Uus

  Käivitab uue mängu. Võrgumängus saab seda võimalust kasutada ainult server. Server käivitab ühtlasi automaatselt kliendi.

Mäng Lõpeta mäng

  Lõpetab käimasoleva mängu.

Mäng Kustuta statistika

  Eemaldab kõigi aegade statistika. Tavaliselt salvestatakse see mängu lõppedes ning see sisaldab iga mängija kohta teavet mängitud ja võidetud mängudest. Selle valikuga taoline info kustutatakse.

&Ctrl;M Mäng Saada teade...

  Võrgumängu korral on selle võimaluse abil võimalik saata võrgus mängivale vastasele teade.

&Ctrl;Q Mäng Välju

  Väljub rakendusest.

### Menüü Seadistused

Seadistused Olekuriba

  Näitab või varjab olekuriba.

Seadistused Mängu alustab

  Valib, kas järgmist mängu alustab mängija 1 (ülal) või mängija 2 (all).

Seadistused 1. mängija

  Valib, kes on mängija 1 (ülal). Valikuvõimalused on:

  - Kohalik mängija, kes kasutab sisestusseadmena hiirt. Sellisel juhul vali Mängija.

  - Arvuti. Sellisel juhul vali Arvuti.

  - Mujalasuv mängija, kes on antud arvutiga ühenduses üle võrgu. Sellisel juhul vali Võrgus.

Seadistused 2. mängija

  Samad võimalused, mis 1. mängija puhul, ainult et 2. mängija kohta.

Seadistused Tase

  Valib arvutimängija taseme.

Seadistused Kaardipaki valimine

  Valib mängimisel kasutatavate kaartide esi- ja tagakülje välimuse. Ilmuvast eelvaatlusega dialoogist saab valida kõigi &kde; paigaldatud kaardipakkide seast.

Seadistused Nimede muutmine...

  Muudab mängijate nimesid.

Seadistused Kiirklahvide seadistamine...

  Avab dialoogi, mis võimaldab määrata ja/või muuta kõiki kiirklahve.

### Menüü Abi

&help.menu.documentation;

## Autorid ja litsents

&lskat;

Rakenduse autoriõigus 2000, 2001: Martin Heni martin@heni-online.de

Dokumentatsiooni autoriõigus 2000, 2001: Martin Heni martin@heni-online.de

Dokumentatsiooni teisendas &kde; 2.0 tarbeks: Mike McBride mpmcbride7@yahoo.com

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

&install.intro.documentation;

### Kompileerimine ja paigaldamine

&install.compile.documentation;
&documentation.index;