# &kedit;-håndbogen

Thad McGinnis

    ctmcginnis@compuserve.com

Lauri Watts

    lauri@kde.org

Tester
2003-09-16
1.3
&FDLNotice;

Denne håndbog beskriver &kedit;, en simpel teksteditor for &kde;.

KDE KEdit teksteditor
2000 Thad McGinnis

## Indledning

&kedit; er en teksteditoren for &kde;-desktoppen. Det er en lille editor som kan bruges med &konqueror; til at gennemse og redigere tekst- og indstillingsfiler. &kedit; kan også bruges til at oprette små 'ren-tekst'-dokumenter. Det er ikke meningen at &kedit; skal være en editor for programmører og den er slet ikke ment som en erstatning for mere kraftfulde editorer, som f.eks. &kate;, XEmacs eller Emacs. &kedit;s funktionalitet vil forblive ret begrænset for at sikre en rimelig hurtig opstart.

## Det grundlæggende

&kedit; er meget let at bruge. Enhver som har prøvet at bruge en teksteditor skulle ikke opleve problemer.

### Træk og slip

&kedit; bruger &kde;'s træk og slip-protokol. Filer kan blive trukket hen og sluppet over &kedit; fra desktoppen, &konqueror; eller fra et &FTP;-sted åbnet i et af &konqueror;s vinduer.

### Kommandolinjeflag

&kedit; vil nok oftest blive startet fra &kde;'s programmenu eller fra et desktopikon, men det kan også startes fra kommandolinjeprompten i et terminalvindue. Der er nogle få nyttige parametre tilgængelige, når du starter &kedit; på denne måde.

#### Angiv en fil

Du kan angive stien og navnet på en bestemt fil for at få &kedit; til at åbne (eller oprette) filen øjeblikkeligt efter opstarten. Brugen af denne mulighed kunne f.eks. se således ud:

    %kedit /home/mithjem/dokumenter/min_fil.txt

#### Angiv en fil på internettet

Den ovenfor nævnte metode kan endda også bruges til at åbne en fil fra internettet (hvis du har en aktiv forbindelse på det pågældende tidspunkt). Et eksempel på dette kunne være:

    %kedit ftp://ftp.kde.org/pub/kde/Welcome.msg

#### Andre kommandolinje-parametre

Følgende kommandolinje-hjælpeparametre er tilgængelige:

`kedit` `--help`

  Dette viser en liste over de mest basale parametre som er tilgængelige fra kommandolinjen.

`kedit` `--help-qt`

  Dette viser en liste over parametre til at ændre måden hvorpå &kedit; spiller sammen med &Qt;.

`kedit` `--help-kde`

  Dette viser en liste over parametre til at ændre måden hvorpå &kedit; spiller sammen med &kde;.

`kedit` `--help-all`

  Dette er en liste af kommandolinjeflag

`kedit` `--author`

  Viser navnene på &kedit;s forfattere i terminalvinduet.

`kedit` `--version`

  Viser versionsinformationer for &Qt;, &kde; og &kedit;. Dette kan du også få frem med `kedit` `-V`.

### Tastegenveje

Mange af tastegenvejene kan indstilles fra menuen Opsætning. Som standard bruger &kedit; følgende tastegenveje:

Tastegenvej | Handling
--- | ---
Venstre pil | Flyt markøren et tegn til venstre.
Højre pil | Flyt markøren et tegn til højre.
Pil op | Flyt markøren en linje op.
Pil nedad | Flyt markøren en linje ned.
Page Up | Flyt markøren en side op.
Page Down | Flyt markøren en side ned.
Backspace | Slet tegnet til venstre for markøren.
Home | Flyt markøren til begyndelsen af linjen.
End | Flyt markøren til slutningen af linjen
Slet | Slet tegnet til højre for markøren.
&Shift;Venstre pil | Markér tekst ét tegn mod venstre.
&Shift;Højre pil | Markér tekst ét tegn mod højre.
&Ctrl;A | Markér al teksten i dokumentet.
&Ctrl;B | Flyt markøren et tegn til venstre.
&Ctrl;C | Kopiér den markerede tekst til klippebordet.
&Ctrl; D | Slet tegnet til højre for markøren.
&Ctrl;E | Flyt markøren til slutningen af linjen
&Ctrl;F | Søg efter tekst i dokumentet.
&Ctrl;G | Gå til linje.
&Ctrl;H | Slet tegnet til venstre for markøren.
&Ctrl;K | Opret et nyt dokument.
&Ctrl; N | Flyt markøren en linje ned.
&Ctrl; P | Udskriv.
&Ctrl;V | Indsæt teksten fra klippebordet i dokumentet fra det sted hvor markøren står.
&Ctrl;X | Klip den markerede tekst ud og flyt den til klippebordet.
&Ctrl; Y | Yank (indsæt) indholdet af kill-bufferen (klippebord) i dokumentet på det sted hvor markøren står.

## Menuindgange

### Fil-menuen

&Ctrl;N Fil Ny

  Dette starter et nyt dokument i en ny udgave af editoren.

&Ctrl;O Fil Åbn...

  Denne kommando åbner en fil. Det gøres vha. en dialog, som giver dig mulighed for at navigere omkring i filsystemet.

  Dialogen fungerer som en lille filhåndtering. Du kan klikke på mapper vist i hovedvinduet, hvilket fortæller dialogen at den skal gå ind i denne mappe - og vise indholdet. Der er et tekst-/kombinationsfelt som kan bruges til at indtaste stedet og navnet på filen direkte eller du kan, ved at klikke på pilen i siden, få åbnet en kombinationsliste over nyligt anvendte steder, som du kan vælge.

  Under dette er der et filter, hvor du på samme måde kan skrive data direkte eller vælge fra en kombinationsliste over nyligt anvendte filtertyper. Filterfaciliteten lader kun filer, som opfylder dens specifikationer, blive vist i hovedvinduet. Hvis filteret indeholdt tekst som f.eks. `*.txt`, så ville kun filer med endelsen .txt blive vist i hovedvinduet.

  Værktøjslinjen har venstrepil- og højrepil-knapper, som lader dig gå frem og tilbage igennem tidligere valgte mapper, såvel som en op-pil, som flytter et niveau op i mappetræet. Knappen med det lille hus tager dig tilbage til din hjemmemappe og knappen med de to pile, som peger ind mod hinanden, opdaterer visningen af den aktuelle mappe. Knappen med bogmærket sætter et nyt bogmærke i den aktuelle mappe eller går til et mærke, som tidligere er blevet sat. Ikonet med tandhjulet giver dig mulighed for at oprette en ny mappe. Til sidst er der en kombinationsfelt på værktøjslinjen med en liste over nogle hyppigt brugte mapper.

Fil Åbn nylige

  Dette er en genvej til at åbne de nyligt gemte dokumenter. Hvis du klikker på dette punkt, kommer der en liste over adskillige af de nyligt gemte filer. Hvis du klikker på en bestemt fil, vil den blive åbnet i &kedit; - hvis filen stadig befinder sig det samme sted.

&Ctrl;S Fil Gem

  Dette gemmer det aktuelle dokument. Hvis du allerede har gemt dokumentet, vil dette overskrive den tidligere gemte fil uden at spørge dig om samtykke.

  Editoren kan indstilles til at tage sikkerhedskopi.

  Hvis det er første gang du gemmer et nyt dokument, vil 'Gem som'-dialogen (beskrevet nedenfor) fremkomme.

Fil Gem som...

  Dette giver dig mulighed for at gemme et dokument med et nyt filnavn. Det sker vha. fildialogen, som er beskrevet ovenfor i afsnittet Åbn af denne hjælpefil.

&Ctrl;P Fil Udskriv...

  Dette åbner en simpel 'Udskriv'-dialog, som giver dig mulighed for at angive hvad, hvor og hvordan der skal udskrives. Du kan vælge at bruge standardmuligheden `lpr` eller du kan selv angive en kommando. Desuden kan du vælge om hvorvidt hele dokumentet skal udskrives eller om kun den markerede del af dokumentet skal udskrives.

Fil Send...

  Dette bruges til at sende det aktuelle dokument med e-mail. Det åbner en e-mail-dialog, hvor du kan angive en adresse og et emne for beskeden.

  Du kan sætte din foretrukne e-mail-klient i &kcontrol;

&Ctrl;W Fil Luk

  Dette vil lukke editor-vinduet. Hvis du har mere end én udgave af &kedit; kørende på samme tid, vil de andre ikke blive lukket.

&Ctrl;Q Fil Afslut

  Dette lukker editoren.

### Redigér-menuen

&Ctrl;Z Redigér Fortryd

  Dette bruges til at eliminere eller vende den nyligste brugerhandling eller -operation om.

&Ctrl;&Shift;Z Redigér Annullér fortryd

  Dette bruges til at annullere eller omgøre den nyligste handling, som blev udført vha. Fortryd.

&Ctrl;X Redigér Klip

  Denne kommando sletter den aktuelt markerede tekst og flytter den til klippebordet. Klippebordet er en af &kde;'s usynlige egenskaber. Det giver mulighed for at flytte data på tværs af programmer.

&Ctrl;C Redigér Kopiér

  Dette kopierer den aktuelt markerede tekst til klippebordet, så den kan blive indsat et andet sted. Klippebordet er en af &kde;'s usynlige egenskaber. Det giver mulighed for at flytte data på tværs af programmer.

&Ctrl;V Redigér Indsæt

  Dette vil indsætte indholdet af klippebordet på det sted hvor markøren står. Klippebordet er en af &kde;'s usynlige egenskaber. Det giver mulighed for at flytte data på tværs af programmer.

&Ctrl;A Redigér Vælg alt

  Dette vil markere hele dokumentet. Det kan være nyttigt til at kopiere hele filen til et andet program.

&Ctrl;F Redigér Find...

  Dette åbner en 'Find'-dialog, som bruges til at angive en tekst som skal findes i dokumentet. Der er et lille tekstfelt til at angive et søgemønster i. Der er to indstillingsmuligheder, som kan gøre søgningen mere effektiv. Hvis du vælger Versalfølsom, så vil der blive skelnet mellem store og små bogstaver. Find baglæns gør at søgningen vil blive foretaget opad i dokumentet.

F3 Redigér Find næste

  Dette gentager den sidste søgning uden at kalde 'Find'-dialogen.

&Ctrl;R Redigér Erstat...

  Denne kommando åbner 'Erstat'-dialogen. Denne dialog ligner den ovenfor nævnte 'Find'-dialog, men det ekstra tekstfelt Erstat med er blevet tilføjet. Med denne dialog kan du angive både den tekst, som skal findes, og den tekst, som den fundne tekst skal erstattes med. Dialogen indeholder også to ekstra knapper. Erstat-knappen giver dig mulighed for at foretage én erstatning af gangen. Det kan være nyttigt når ikke alle forekomster af søgeteksten skal erstattes. Erstat alle-knappen bør bruges med forsigtighed, da den øjeblikkeligt vil erstatte alle forekomster af søgeteksten.

Redigér Indsæt fil...

  Dette åbner en Fil Åbn fil-dialog, hvor brugeren kan indsætte en hel fil i det åbne dokument.. Filen vil blive indsat fra markørens aktuelle placering.

Redigér Indsæt dato

  Dette vil indsætte den aktuelle dato fra markørens placering.

Redigér Rene mellemrum

  Hvis du vælger dette punkt, vil al markeret tekst, alle ekstra mellemrum og alle 'ny linje'-mærker (den kode som bliver indsat efter et afsnit, når du trykker på Enter-tasten) blive fjernet. Med andre ord, alle forekomster af to eller flere mellemrum vil blive reduceret til ét mellemrum og alle afsnit og blanke linjer vil blive reduceret til ét enkelt afsnit.

### Kør-menuen

&Ctrl;G Kør Gå til linje...

  Dette åbner 'Gå til linje'-dialogen, som bruges til at flytte markøren til en bestemt linje (angivet med nummer) i dokumentet. Linjenummeret kan skrives direkte i tekstfeltet eller grafisk ved at klikke på op- og ned-pilene på siden af tekstfeltet. Den lille op-pil vil forøge linjenummeret og ned-pilen vil formindske det.

### Værktøjsmenuen

Værktøjer Stavning...

  Dette starter stavekontrol-programmet - et program som er lavet til at hjælpe dig med at fange og rette stavefejl. Når du klikker på dette punkt, starter stavekontrollen og en tilhørende dialog fremkommer hvorfra du kan kontrollere processen. Der er tre tekstfelter i midten af dialogen og deres respektive etiketter er lige til venstre for dem. De tre er (startende fra oven):

  Ord stavet forkert:

    Her indikerer stavekontrollen det ord, som på det aktuelle tidspunkt er i søgelyset. Det sker når stavekontrollen støder på et ord, som ikke står i dens ordbog. Ordbogen er en fil som indeholder en liste over korrekt stavede ord, med hvilken den sammenligner hvert ord i editorens dokument.

  Erstatning:

    Hvis stavekontrollen har nogle lignende ord i sin ordbog, vil det første blive skrevet i dette tekstfelt. Du kan acceptere forslaget, skrive din egen rettelse eller vælge et andet forslag fra det næste felt.

  Forslag:

    Stavekontrollen kan her vise nogle mulige erstatninger for det aktuelle ord. Klik på et af disse ord for at flytte det op i tekstfeltet Erstatning ovenfor.

  Der er 8 knapper i dialogen som giver dig kontrol over stavekontrolprocessen. De er:

  Erstat

    Denne knap får stavekontrollen til at erstatte det pågældende ord i dokumentet med det ord, som står i tekstfeltet Erstatning.

  Erstat alle

    Denne knap får stavekontrollen til at erstatte ikke bare det aktuelle Ord stavet forkert, men automatisk erstatte alle andre forekomster af dette forkert stavede ord med det ord, som står i Erstatning.

  Ignorér

    Ved at aktivere denne knap vil kontrollen fortsætte uden at lave ændringer.

  Ignorér alle

    Denne knap fortæller stavekontrollen, at den ikke skal gøre noget ved det aktuelle Ord stavet forkert, og at den skal springe over alle forekomster af det samme ord.

    Dette gælder kun for den aktuelle gennemgang af dokumentet. Hvis du kører stavekontrollen igen senere, vil den stoppe ved det samme ord igen.

  Tilføj

    Hvis du trykker på denne knap, vil ordet i tekstfeltet Ord stavet forkert blive tilføjet til stavekontrollens ordbog. Det betyder at stavekontrollen i fremtiden altid vil betragte dette ord som værende stavet korrekt.

  Hjælp

    Dette vil fremkalde &kde;-hjælpesystemet, startende med hjælpesiderne til &kedit; (dette dokument).

  Stop

    Denne knap stopper stavekontrolprocessen.

  Annullér

    Denne knap annullerer stavekontrolprocessen.

  Langs bunden af 'Stavekontrol'-dialogen er der en fremgangsindikator. Efterhånden som stavekontrollen skrider frem, vil indikatoren bevæge sig fra venstre mod højre og giver på den måde en grafisk repræsentation af hvor langt i dokumentet processen er kommet.

  Fremgangen af stavekontrolprocessen bliver samtidig vist numerisk i editorens statuslinje. Statuslinjen er den vandrette bjælke i bunden af editoren lige udenfor tekstområdet.

### Opsætningsmenuen

Opsætning Vis værktøjslinje

  Når dette er afkrydset, vil en flytbar værktøjslinje blive vist. Den indeholder genvejsknapper til de mest brugte kommandoer. Værktøjslinjer er sædvanligvis placeret i toppen af editoren, lige under menuen. Hvis dette punkt ikke er afkrydset, vil værktøjslinjen være skjult. Du kan klikke på det stribede håndtag for at skjule linjen eller få den til syne igen. Du kan flytte værktøjslinjen ved at trække i håndtaget.

Opsætning Vis statuslinje

  Når dette er afkrydset, vil en statuslinje blive vist i bunden af editoren. Den indeholder oplysninger om det aktuelle dokuments status. Hvis dette punkt ikke er afkrydset, vil statuslinjen være skjult.

Opsætning Gem opsætning

  Dette gemmer den aktuelle editor-opsætning, så den også vil blive brugt fremover.

Opsætning Indstil genveje...

  Denne kommando åbner en dialog, hvor du kan ændre tastegenveje. Et vindue øverst i dialogen viser en liste over tilgængelige kommandoer. Nedenunder er der tre radioknapper. Du kan vælge en ændringstast fra Ingen, Standard, og Personlig.

  Et sæt af radioknapper tillader kun at én af de tilgængelige muligheder er valgt - på samme måde som knapperne på en bilradio kun tillader valget af én forudindstillet station. Radioknappen 'Standardtast' er i øvrigt kun tilgængelig for de kommandoer som faktisk har en standardgenvej.

  Hvis du vælger muligheden 'Personlig tast', bliver den store knap nede til højre aktiveret. Du kan nu indtaste den kombination af taster, som du vil bruge som genvej for den pågældende handling. Hvis du f.eks. har valgt 'Om &kde;' i listen over handlinger, og klikker på 'Personlig tast', kan du trykke på &Ctrl;, &Alt; og K-tasten på tastaturet. Dette betyder nu, at hver gang du fremover holder &Ctrl;- og &Alt;-tasterne nede og trykker K (mens du bruger &kedit;), vil 'Om &kde;'-dialogen blive fremkaldt.

Opsætning Indstil værktøjslinjer...

  Dette åbner den dialog, hvor værktøjslinjen kan blive indstillet. Du kan vælge hvilke genvejsknapper, som skal vises på værktøjslinjen, såvel som hvorvidt og hvor der skal være tekst sammen med knapperne. Andre muligheder inkluderer størrelsen på knapperne (ikonerne) og værktøjslinjens placering (øverst, til venstre, til højre, flydende eller fast). 'Fast' får værktøjslinjen til at trække sig sammen. Klik på det stribede håndtag for at udvide den, så du igen kan bruge den. I et vindue til venstre vises en liste over mulige handlinger, som kan placeres på værktøjslinjen. I et vindue til højre kan du se alle de handlinger, som allerede er på værktøjslinjen. Imellem de to vinduer er der et sæt af fire pileknapper, som bruges til at manipulere valgene. Højre-pilen flytter den markerede handling fra den venstre liste over i den højre liste, dvs. at genvejen bliver tilføjet til værktøjslinjen. Venstre-pilen gør det modsatte. Den fjerner den markerede handling i listen til højre fra værktøjslinjen. Op- og ned-pilene bruges til at ændre den markerede handlings position i listen til højre, hvilket ændrer dens placering på værktøjslinjen.

Opsætning Indstil KEdit...

  Dette menupunkt åbner en dialog hvor mange forskellige indstillinger kan blive justeret.

### Hjælp-menuen

&help.menu.documentation;

## Dialogen 'Indstil'

Når du vælger Opsætning Indstil KEdit fra menuen, fremkommer 'Indstil'-dialogen. Denne dialog kan bruges til at ændre forskellige ting. De indstillinger, som du har mulighed for at ændre varierer efter hvilken kategori du vælger fra den lodrette liste til venstre. Langs bunden af dialogen er der 5 knapper, som du bruger til at kontrollere processen. Du kan starte Hjælp-systemet, sætte indstillingerne tilbage til Standard-værdier, acceptere indstillingerne med O.k.-knappen, lade indstillingerne træde i kraft uden at lukke dialogen med Anvend-knappen eller annullere processen med Annullér-knappen. Kategorierne Skrifttype, Farve, Stavning og Diverse er forklaret detaljeret i det følgende.

### Skrifttype

'Indstil'-dialogen åbner med dette, som er den først valgte kategori. Her kan du ændre på fire indstillinger og se effekten af ændringerne i eksempelteksten, som er vist i det rektangulære område i bunden af feltet. Indstillingerne er:

Skrifttype:

  Denne rulleliste giver dig mulighed for at vælge mellem de forskellige skrifttyper som er tilgængelige. Udseendet af en valgt skrifttype kan ses i eksempelteksten i bunden af dialogen.

Skriftstil:

  Dette felt giver dig mulighed for at vælge mellem de fire basale stile: Almindelig, Kursiv, Fed og Fed Kursiv. Udseendet af den valgte stil kan ses i eksempelteksten i bunden af dialogen.

Størrelse:

  Dette felt giver dig mulighed for at ændre skriftstørrelsen. Jo større nummer, jo større bliver skriften. Eksempelteksten i bunden af dialogen reflekterer ændringerne i valg af størrelse.

### Farve

Denne kategori giver adgang til to forskellige farveindstillinger, som er beskrevet nedenfor. Hver af disse indstillinger kan ændres ved at klikke på den tilsvarende knap. De er specielle knapper, som har den farve der er valgt på det givne tidspunkt. Et klik på en af disse knapper, fremkalder en speciel farvedialog, som bruges til at ændre indstillingen.

Dialogen 'Vælg farve' giver en lettilgængelig og grafisk måde at vælge en farve på. Øverst til venstre vises et rektangulært farvespektrum. Lige til højre for dette er intensitetsgraden vist i en lodret bjælke, gående fra mørkest i bunden til lysest i toppen. Du kan vælge og justere en farve ved at klikke i disse to felter. Ved at klikke i farvespektret bestemmes en blanding af rød, grøn og blå, og i den lodrette bjælke vælger du intensitetsgraden. De forskellige farveattributter er vist på numerisk form i små tekstfelter nede i venstre hjørne af dialogen, og du kan se dem ændre sig, når farverne bliver justeret. Disse attributter inkluderer blandingen af de basale farvekomponenter (rød, grøn og blå) såvel som graden af skær og mætning. Alternativt kan du skrive tal direkte i disse felter. Der er også en firkant nederst på midten af dialogen, som løbende viser den aktuelt indstillede farve. Til højre for dette felt er der endnu et tekstfelt ved navn HTML: Den viser farvekoden, som bruges til at vise den aktuelle farve i HTML-kode, hvilket er meget brugt på netsider.

Udover det ovenfor nævnte giver 'Vælg farve'-dialogen mulighed for at indfange en hvilken som helst farve som optræder på desktoppen eller i et andet program. Klik på knappen med pipette-ikonet (placeret i dialogens højre side). Musens form ændres til et sigtekorn og når du klikker igen, vil den underliggende farves attributter bliver ført over i dialogen.

Du har yderligere mulighed for at tilføje en farve til din personlige palet af Brug egne farverved at klikke på den brede knap Tilføj til personlige farver (som findes over fremvisningsfirkanten.) Dette tilføjer den aktuelle farve til den brugervalgte farvepalet. Denne palet og alle andre tilgængelige paletter kan blive vist vha. kombinationsfeltet, som befinder sig lige over palet-vinduet i øverste højre hjørne af dialogen. Udover dine personlige farver, har du adgang til nogle forudindstillede paletter.

Brug selvvalgte farver

  Som standard vil &kedit; bruge dit systems farvesammensætninger. Hvis dette er aktiveret, kan du vælge en forgrunds- og en baggrundsfarve nedenfor.

Forgrundsfarve:

  Her kan du angive hvilken farve du ønsker at teksten skal have i &kedit;.

Baggrundsfarve:

  Her kan du angive hvilken farve som baggrunden i &kedit; skal have.

### Stavning

Stavekontrolprogrammet er lavet som en hjælp til at finde og rette stavefejl. Denne kategori af 'Indstil'-dialogen giver dig mulighed for at ændre nogle centrale indstillinger hvad angår stavekontrollen.

Lav rod/endelses-kombinationer som ikke er i ordbogen

  Hvis du afkrydser denne mulighed, vil stavekontrollen registrere kombinationer af ordstammer med endelser eller præfikser som værende stavet korrekt, også selvom den givne kombination ikke står i ordbogens database med korrekte ord.

Betragt sammensatte ord som stavefejl

  Hvis du sætter kryds i denne mulighed, vil stavekontrollen registrere sammensætninger af to eller flere korrekt stavede ord som værende stavet forkert.

Ordbog:

  Afhængig af din installation, kan der være stavekontrolordbøger til et eller flere forskellige sprog. Dette kombinationsfelt giver dig mulighed for at vælge hvilket sprog, stavekontrollen skal bruge.

Tegnsæt:

  Der er forskellige indkodningssystemer, som bruges til at kæde bestemte koder sammen med bestemte tegn eller symboler. Hvis du ved hvilket indkodningssystem du bruger, giver dette kombinationsfelt dig mulighed for at angive dette, så stavekontrollen kan udføre sit arbejde korrekt.

Klient:

  Eftersom &kedit; ikke har sin egen stavekontrol, må du vælge et eksternt program, som kan bruges. Her vælger du hvilket stavekontrolprogram du ønsker at anvende.

### Diverse

Denne kategori håndterer tre forskellige indstillingsmuligheder, som er forklaret nedenfor.

Tekstombrydning:

  Tekstombrydning er en egenskab, som får editoren til automatisk at starte på en ny linje og flytte markøren ned til begyndelsen af denne nye linje. Kombinationsfeltet øverst i dialogen giver dig følgende tre muligheder for tekstombrydning:

  Slå ombrydning fra

    Med denne mulighed valgt, vil editoren ikke ombryde nogen linjer. Du må indsætte nye linjer manuelt (med Enter-tasten).

  Bløde linjebrud

    Denne mulighed sætter editoren til automatisk at justere linjelængderne efter tekstvinduets størrelse. Med andre ord, jo bredere du laver vinduet, jo længere bliver linjerne; og jo smallere du laver vinduet, jo kortere bliver linjerne. Disse linjebrud gemmes filen.

  Ved angivet søjle

    Når du vælger denne mulighed, aktiveres tekstfeltet Ombrydningssøjle lige nedenunder. Her kan du angive det maksimalt antal tilladte tegn, som må være på en linje.

    Hvert tegn, inklusiv mellemrum, optager én søjle.

Lav sikkerhedskopi når fil gemmes

  Dette afkrydsningsfelt fortæller editoren at den skal omdøbe den sidst gemte version af det aktuelle dokument, inden den udfører en `Gem`-kommando. Det sker ved at editoren tilføjer en tilde (~) efter det oprindelige filnavn. På den måde har du en mulighed for at genskabe et dokument, hvis du ved en fejl har overskrevet det.

## Medvirkende og licenser

&kedit; er copyright 2000 af Bernd Johannes Wuebben wuebben@math.cornell.edu

Dokumentation ophavsret 2000 ved Thad McGinnis ctmcginnis@compuserve.com.

Denne version af &kedit;-håndbogen er baseret på den originale udgave af Bernd Johannes Wuebben wuebben@math.cornell.edu

&lars.schunk.credit;&erik.kjaer.pedersen.credit; &underFDL; &underGPL;

## Installation

&install.intro.documentation; &install.compile.documentation;