&Mike.McBride; &Mike.McBride.mail;
&erik.kjaer.pedersen.role;
2005-12-21
3.01.00
KDE KControl tilgængelighed

## Tilgængelighed

### Indledning

Dette modul er beregnet til at hjælpe brugere der har besvær med at høre lydene eller har problemer med at bruge et tastatur.

Modulet er opdelt i to faneblade: Klokke og Tastatur.

#### Klokke

Dette panel er opdelt i et Hørbar klokke-afsnit og et Visuel klokke-afsnit.

Den øverste afkrydsningsfelt ved navn Brug systemklokke, afgør om den normale Systemklokke ringer. Hvis dette er deaktiveret vil Systemklokken være stille.

Den næste afkrydsningsfelt kan bruges til at spille en anden lyd når systemklokken udløses. Placér et mærke i afkrydsningsfeltet ved navn Brug brugerindstillet klokke for at aktivere dette, og indtast det fuldstændige stinavn til lydfilen i tekstfeltet ved navn Lyd der skal spilles. Hvis du ønsker det kan du vælge Gennemsøg knappen for at navigere dig gennem filsystemet for at finde den nøjagtige fil.

For de brugere der har svært ved at høre Systemklokken, eller de brugere der har en computer uden lyd, tilbyder &kde; den Visuelle klokke. Denne giver et visuelt signal (inverterer skærmen eller sender en farve hen over skærmen), når systemklokken normalt ville lyde.

For at bruge den visuelle klokke, skal man først placere et mærke i feltet ved navn Brug visuel klokke.

Derefter kan du vælge mellem Invertér skærm, eller Flash skærm. Hvis du vælger Invertér skærm vil alle farver på skærmen blive vendt om. Hvis du vælger Flash skærm, kan du vælge farven ved at klikke på knappen til højre i Flash skærm afdelingen.

Glidebjælken kan bruges til at justere varigheden af den visuelle klokke. Standardværdien er 500ms, eller et halvt sekund.

#### Tastatur

Der er tre afsnit i dette panel.

Brug klæbende taster

  Hvis dette valg er aktiveret, kan brugeren trykke og give slip på &Shift;, &Alt; eller &Ctrl; tasterne, og så trykke på en anden tast for at få en tastekombination (eksempel: &Ctrl; &Alt; Del kan gøres som &Ctrl; så &Alt; så Del).

  I dette afsnit er der også en afkrydsningsfelt ved navn Lås klæbende taster. Hvis det er aktiveret, så vil &Alt;, &Ctrl; og &Shift;tasterne forblive valgte indtil de bliver af-valgt af brugeren.

  For eksempel:

  Med Lås klæbrige taster deaktiveret:

    Hvis du trykker på &Shift; tasten, og så trykker på F tasten. Så vil computeren oversætte dette til &Shift;F . Hvis brugeren nu skriver et P, så fortolker computeren dette som bogstavet p (ikke P).

  Med Lås klæbrige taster aktiveret:

    Hvis du trykker på &Shift; tasten to gange og trykker så på F tasten. Computeren oversætter dette til &Shift;F. Hvis du nu skriver p, fortolker computeren dette som bogstavet P (&Shift;P). For at fravælge &Shift;-tasten trykkes den igen.

Langsomme taster

  Hvis dette valg er aktiveret, må du holde tasten nede et stykke tid (justerbart med skyderen) før indtastningen bliver accepteret. Dette hjælper til at forhindre tilfældige indtastninger.

Elastiske taster

  Hvis dette valg er aktiveret må du vente et bestemt stykke tid (som kan indstilles med skyderen), før den næste tast bliver accepteret. Dette forhindrer tilfældige indtastninger.