&Mike.McBride; &Mike.McBride.mail;
&erik.kjaer.pedersen.role;
2003-10-19
3.2
KDE KControl ur dato tid sæt indstil

## Dato & tid

Man kan bruge dette modul til at ændre system dato og tid, ved brug af en praktisk grafisk brugerflade.

Man skal have systemadministrator (root) adgang for at ændre systemets dato og tid. Hvis du ikke har dette adgangsniveau, vil dette modul kun vise dig de aktuelle indstillinger.

Når du først starter, er du kun i visningstilstand. For at ændre din opsætning, skal du klikke på Administratortilstand. Hvis du er logget på som root, kan du gå lige til ændringsdialogen. Ellers vil &kde; spørge dig om et superbruger kodeord.

### Ændring af indstillinger

Man sætter datoen ved brug af den venstre halvdel af modulet. Vælg simpelthen din måned (dropned-feltet for oven), år (spin-feltet foroven), og dagen i måneden (klik simpelthen på dagen i kalenderen).

Du sætter tiden ved at bruge spin-felterne for neden på uret. Du kan også indtaste din værdi direkte.

Tiden er repræsenteret i 24 timers format. Hvis du ønsker at systemtiden skal sættes til 8:00 PM, skal du sætte timen i spinfeltet til 20 (8 + 12). Hvis du vil have systemtiden sat til 8:00 AM, så skal du sætte time-spinfeltet til 8.

For at sætte en ny tidszone vælges simpelthen én fra dropned feltet forneden på skærmen.

Når du har sat den rigtige dato og tid, så klik blot på Anvend for at gøre ændringerne permanente.